Marvel & Disney Di Pandora: Kali Ini Ada Koleksi Spider-Man & Aladdin!

DIVA ada berita gembira untuk peminat Marvel Studio dan DIsney!
Tak dinafikan ramai yang menunggu momen ini; di mana Pandora telah bekerjasama dengan Marvel Studio dan Disney untuk keluarkan koleksi baru mereka iaitu Spider-Man serta Aladdin.
MARVEL X PANDORA
Menampilkan barang kemas yang berinspirasikan Spider-Man, Pandora memperkenalkan rantai tangan, stud earring dan charms dalam pelbagai bentuk termasuklah Spider-Man terbalik serta kamera Peter Parker.

Foto – Pandora

Foto – Pandora

Psst… Pelanggan yang membeli mana-mana tiga barang kemas daripada koleksi Marvel x Pandora akan mendapat kotak pengumpul Marvel yang percuma. Sementara stok masih ada.

Foto – Pandora

DISNEY X MARVEL
“A Whole New World” – Bersempena dengan ulang tahun ke-30 Aladdin, Disney x Pandora memperkenalkan beberapa pesona dan simbol watak baru dalam koleksi barang kemasnya.

Foto – Pandora

Foto – Pandora

Mix and match setiap charms, rantai tangan, rantai leher dan cincin yang diinspirasikan oleh Puteri Jasmin, permaidani ajaib, lampu, jin dan banyak lagi!
Kunjungi Pandora berdekatan kamu untuk dapatkan setiap iitem daripada kedua-dua koleksi ini sebelum terlambat. Atau boleh beli di sini, [Marvel x Pandora] dan [Disney x Pandora]
BACA:  Pandora Mahu Wanita 'Percaya Pada Kuasa' Dengan Koleksi Edisi Terhad Ini
Tags: pandorapandora x disneypandora x marvel


“Oh My God”, Anggunnya Adele Dalam Gaun Serba Merah & Aksesori Berlian!

Ramai yang terpesona melihat penyanyi Adele apabila dia berkongsi gambar teaser di Instagram untuk lagu barunya iaitu “Oh My God“.
Dalam gambar glamor itu penyanyi berusia 33 tahun ini telah melutut di atas lantai. Dia mengenakan gaun satin tanpa bahu berona merah yang nampak terletak elok di atas badannya.
Adele telah memadankan gaunnya itu dengan sepasang anting-anting berlian, rantai berlian dan cincin berlian.

View this post on Instagram

A post shared by Adele (@adele)

Selain itu penampilannya juga dilengkapkan dengan kuku merah panjang, gincu berona merah gelap dan smokey eyes untuk solekan matanya.
Untuk bahagian rambut pula, Adele telah mengenakan rambut ‘basah’ seperti yang pernah dilakukan oleh Kim Kardashian. Penyanyi ini menyisirkan rambut panjangnya ke belakang untuk menyerlahkan bentuk mukanya.

Foto – @adele (IG) / All Fitness

Sambil memegang sebiji epal untuk gambarnya, ramai yang mendedahkan Adele kelihatan seperti salah satu puteri Disney iaitu Snow White.
Apa-apa pun Adele memang nampak anggun sangat untuk muzik barunya, “Oh My God“.
BACA:  Balenciaga Hourglass 'It-Bag' Terkini, Hailey Bieber & Kim Kardashian Pengguna Setia
Tags: Adelegaun merah adelekim kardashianmv oh my god


Kenali Bill Skarsgard, Di Sebalik Watak Badut ‘Pennywise’ Dalam Filem IT

Siapa sangka di sebalik watak badut ‘Pennywise’ yang perlu menakutkan kanak-kanak, ia dilakonkan oleh seorang aktor yang masih muda berusia 27 tahun malah tampan bernama Bill Skarsgard.
Wajahnya tanpa mengenakan sebarang solekan untuk watak badut Pennywise yang digambarkan sebagai badut syaitan terlalu kacak sehingga ramai tidak mempercayai malah kagum dengan kebolehan anak muda ini melakonkan watak antagonis tersebut.
Foto – Tumblr
Jom kenali Bill Skarsgard!
Asal Sweden
Bill Istvan Günther Skarsgård (9 Ogos 1990,  27 tahun) dilahirkan di Vällingby, Sweden.
Foto – NME.com
Keluarga Seni
Bill Skarsgard adalah anak lelaki pelakon Stellan Skarsgård. Nama Bill Skarsgard mungkin tidak semegah nama abangnya, Alexander Skarsgard yang beberapa kali dipilih untuk membintangi filem-filem pecah panggung seperti Battleship, Zoolander 2 dan The Legend Of Tarzan.
Foto – Tom + Lorenzo
Foto – Daily Mail
Divergent Series
Selepas penat lelah, akhirnya Bill menerima tawaran untuk menjayakan watak kecil bernama Matthew menerusi filem terbitan Amerika Syarikat pertamanya, The Divergent Series: Allegiant.
Foto – Geekadelphia
Calon Gantian Untuk Watak Pennywise
Barangkali ramai yang tidak menyangka Bill merupakan calon gantian selepas pelakon Will Poulter menolak tawaran produksi kerana jadual kerjanya terlalu padat.
Foto – Independent
Kacak & Seksi
Watak Pennywise terlalu jijik dan menakutkan tetapi Bill sebenarnya sangat tampan dan seksi. Tak percaya?ihat sahaja koleksi gambar Bill yang mampu membuatkan ramai wanita cair, lebih-lebih lagi dengan tenungan tajam mata redup berwarna hijaunya itu, tergoda semua orang.
Foto – Pinterest
Foto – Pinterest
Fuhhh kacak sungguh Bill Skarsgard ni!
Rujukan : 1 & 2
BACA:  'Nevertheless' K-Drama Paling Romantis Buat Masa Ini, 5 Alasan Kena Tonton
Tags: bill skarsgardbill skarsgard pennywisebill skarsgard watak pennysiefilem ITfilem seram ITsiapa bill skarsgardsiapa pennywise filem ITwatak badut pennywise filem ITwatak pennywise filem IT


Nikmati Saluran Astro Fiesta & Program OD Fiesta Percuma Sehingga 31 Disember Depan!

Untuk pengetahuan anda, bersempena dengan sambutan ulangtahun ke-20 Astro, semua pelanggan Astro boleh menikmati saluran Astro Fiesta (CH 996 / HD CH 998) secara percuma bermula 10 Oktober sehingga 31 Disember 2016.
Astro Fiesta menampilkan konsert antarabangsa dan tempatan terulung seperti Katy Perry – The Prismatic World, Konsert Mega Gegar Vaganza, Mayday Nowhere Concert, International Superstar 2015, I AM – SMTOWN Live World Tour di Madison Square Garden; Queen – A Night at the Odeon; MTV World Stage dan banyak lagi.
Pelanggan dengan kotak sambungan talian boleh menikmati OD Fiesta, saluran khas yang menampilkan siri TV pilihan seluruh dunia antaranya The Walking Dead, Outcast; rancangan bersiri Korea, Love in the Moonlight, Doctors, Jealousy Incarnate; siri TV Kantonis dan Hokkien, The Hiddens, Brother’s Keeper and My Sister; rancangan Tamil terbaik Seethaiyin Raman; rancangan kegemaran tempatan, Akademi Fantasia, Lara Oh Lara dan Superstar 2016 – segalanya on demand, secara percuma. Pelanggan hanya perlu sambungkan Personal Video Recorder (PVR) kepada sambungan Wi-Fi di rumah untuk mula menonton OD Fiesta.
Sambutan ulangtahun Astro yang ke-20. Happy Birthday Astro! Foto – Arkib Wanista
Bukan itu sahaja, anda juga boleh mengambil bahagian untuk memenangi salah satu daripada 20 pengalaman seumur hidup eksklusif seperti berikut: –

Lawatan ke Ireland Utara untuk merasai pengalaman ‘Game of Thrones’, ataupun kelas membuat kek di Buddy Valastro Cooking School, New Jersey seperti ‘Cake Boss!’
Lawatan ke acara sukan gemilang seperti perlawanan Barcelona vs Real Madrid di Sepanyol mahupun WWE Wrestlemania 33 di Florida ataupun perlawanan Liga Perdana Inggeris di England.
Lawatan ke Korea Selatan untuk menghadiri ‘2016 MBC Entertainment and Drama Awards’, ‘2016 KBS Awards’ atau ‘2016 SBS Awards’.
Lawatan ke Hong Kong untuk menghadiri ‘TVB Gala 2016 Show’ atau ‘Movie Studio Gala Dinner Celestial’.
Lawatan ke Chennai, syurga kepada hiburan berbahasa Tamil untuk melawat studio AVM yang popular dan juga menjadi sebahagian daripada penonton rancangan terbaik seperti Sun TV dan Vijay TV.
Sehari bersama selebriti terkenal, Zizan atau Johan serta berpeluang membuat penampilan istimewa dalam rancangan mereka.

BACA:  Disney Bocor Rahsia Barisan Pelakon Filem Remake 'The Little Mermaid Live-Action'Bahkan juga, pelanggan Astro boleh bersuka ria di ‘Karnival Astro Fest’ yang bakal diadakan di Taman Tema Sunway Lagoon pada hari Ahad, 20 November 2016. Astro Fest menawarkan hari gembira penuh aktiviti menarik daripada Fox, Discovery, Food Network, Disney dan Astro Ceria, konsert LIVE, kehadiran selebriti terkenal serta peluang untuk menangi pelbagai hadiah menarik.
Untuk info lanjut, sila layari www.astro.com.my/celebrating-you.
Tags: AstroAstro FiestaAstro OD FiestaChannel Astrosaluran astroUlangtahun Astro


Guna Yang Ini, 5 Syampu Elok Untuk Rambut Berwarna

Adakah kamu jenis yang suka mewarnakan rambut setiap musim, setiap bulan? Ataupun sekadar hobi kerana bosan dengan warna semulajadi pada rambut?

Foto – Giphy

Orang kata warna rambut mampu mengubah penampilan yang lebih segar dan menarik. Lihat sahaja k-pop idol yang kerap mewarnakan rambut mereka setiap kali comeback, cukup membuatkan kita terpegun.
Mewarnakan rambut memang best, cuma yang menyampahkan cara penjagaannya. Jika kerap warna mulalah scalp jadi lemah sehingga rambut mulai gugur dan rosak.
Selain ke salon untuk rawatan, 5 syampu berikut adalah yang terbaik untuk rambut berwarna yang boleh anda gunakan untuk membaiki rambut dari kulit kepala.
Moist Diane Extra Damage Repair
Diperkaya dengan Minyak Argan Organik yang diimport asli dari bumi Morocco.

Foto – Carousell

Formula dipercayai mampu merangsang keratin rambut (akar umbi) dari dalam lapisan kulit kepala supaya mampu membaik pulih secara efektif keadaan rambut, khususnya untuk wanita Asia yang seing terdedah kepada cuaca yang tidak menentu.
Botanist Botanical Shampoo
Dikenali dengan pelbagai jenis rawatan syampu, Botanist mengandungi lebih daripada 90% ramuan tumbuhan semulajadi dan air. Bahan-bahan semulajadi yang dipilih membantu mengekalkan kelembutan rambut sambil mengekalkan kulit kepala yang sihat dan segar.

Foto – Sephora

Semua produk Botanist bebas silikon dan sesuai untuk mereka yang mempunyai kelemumur, kulit kepala kering, kegatalan dan kerengsaan kulit kepala serta yang berwarna.
Ouai Repair Shampoo
Rambut kelihatan kering, rapuh dan mudah rosak selepas kerja mewarnai rambut?

Foto – Beauty Point of View

Pilih saja Ouai Repair yang berjanji untuk menguatkan helaian, menjadikan rambut lebih kuat bahkan berkilau selepas digunakan. Ia juga selamat untuk rambut berwarna malah mengekalkan dalam tempoh yang lama.
BACA:  Rambut 'Ikat Reben' Buat Penampilan Nampak Muda Macam Belasan TahunOGx Renewing Argan Oil Of Morocco Shampoo

Foto – Fabbon

Diperkayakan dengan formula minyak argan, OGx membantu memulihkan dan menguatkan kulit kepala untuk mengembalikan kelembutan bak studera. Ia akan membantu melindungi rambut anda dari pelbagai gaya, tanpa sebarang sulfat atau paraben.
LUX Luminique Goji Berry Moist Shampoo And Treatment

Foto – Shopee

Mengandungi bahan pelembap keseluruhan, LUX Luminique Goji Berry Moist Shampoo And Treatment menjanjikan untuk menghidupkan semula kulit kepala yang kering, rosak, sambil mengimbangi tahap kelembapan kulit kepala anda dan mengekalkannya pada paras yang optimum.
Jadi selepas ini tiada lagi masalah rambut rosak walau kerap warna.
Selamat Beramal!
Tags: pilihan syampurambutrambut warnasyampusyampu bestsyampu rambut warna


Lama Tak Dengar, Apa Yang Baru Tentang House of Pucci?

Semakin jarang dengar nama Pucci dikalangan peminat fesyen mewah. Jenama dari Naples, Itali sudah semakin tenggelam sejak tahun 2000. Jika dahulu ia sentiasa menjadi pilihan selebriti A-list, terpampang di majalah fesyen terkemuka dan aktif mengadakan pertunjukan fesyen.
DIVA percaya pasti ramai pembaca muda janggal dengan nama Pucci dan adakalanya sering mengaitkan ia dengan Gucci. Ternyata dua jenama ini tiada kaitan langsung!
Sedikit sejarah ringkas Pucci…
Ia diasaskan oleh Marchese Emilio Pucci pada tahun 1947 iaitu berketurunan bangsawan dari Florence. Tidak seperti orang kaya yang lain, Emilio Pucci mahu bekerja dan mula mendapat perhatian setelah mereka sut ski yang dipakai oleh teman wanitanya.
Foto – LVMH
Emilio Pucci kemudian membuka butik pertamanya di Capri pada tahun 1950. Bermula dari situ Pucci telah menjadi idaman ramai peminat fesyen. Antara rekaan signature unik dari Pucci ialah fabrik sutera mewah, corak geometri dan warna-warna terang.
Namun, pada tahun 2000, majoriti saham Pucci telah dibeli oleh LVMH dan ia mula berharap menjadi antara jenama yang berjaya dibawah naungan LVMH seperti Celine atau Givenchy. Percaya atau tidak? Ia terus lenyap dari radar fesyen semasa.
Foto – Vintage Fashion Guide

Pucci ingin kembali..
Nama Camille Miceli mula disebut-sebut setelah dilantik sebagai pengarah artistik baru Emilio Pucci pada 1 Septembe 2021.
“I always felt Pucci was missed opportunity.”
Beliau juga merupakan wanita pertama yang mengarah dunia baru untuk Pucci dan pereka fesyen tetap bagi jenama ini. Pucci ketinggalan jauh sejak 2017 kerana tidak mempunyai visi yang kekal kerana ia sering bertukar pereka fesyen jemputan setiap musim.
Foto – New York Times
Camille mensasarkan “A New Journey” sebagai jalan baru untuk Pucci dimana beliau mengetengahkan idea moden yang seiring dengan dunia semasa. Disamping itu juga, mengekalkan asal usul House of Pucci didalam setiap rekaan yang kontemporari.
BACA:  Ini Sebabnya Kena Berfesyen Juga Walaupun WFH, No. 1 Paling Betul SekaliMari lihat apa yang baru dari Pucci…
#1 Ready-to-wear
Marmo-Print Kaftan Dress
Foto – Pucci.com
Girandole-Print Silk Twill Shirt
Foto – Pucci.com
Geometrico-Print Top
Foto – Pucci.com
#2 Beachwear
Patchwork-Print Cotton Sarong
Foto – Pucci.com
Marmo-Print Bikini Briefs
Foto – Pucci.com
Girandole-Print Scuba Sandals
Foto – Pucci.com
#3 Aksesori
By The Sea Shoulder Bag
Foto – Pucci.com
Jane Small Basket Bag
Foto – Pucci.com
Gallery Reversible Shopper Bag
Foto – Pucci
Belum pernah ada lagi kan aura fesyen begini dari label-label mewah yang lain? Hanya Pucci sahaja yang mampu mengembalikan mood geometri, warna-warni dan anggun dalam satu rekaan.
Ingin lihat lebih lagi dari Pucci? Layari pucci.com.
Tags: emilio puccihouse of puccipucci malaysia


Serba Sederhana, Kareena Kapoor & Saif Ali Khan Sambut Hari Jadi Taimur Ali Khan

Happy Belated Birthday, Taimur Ali Khan. Si comel dan tampan Taimur kini sudah 1 tahun!
Kanak-kanak paling terkenal di India, Taimur Ali Khan meraikan hari jadi pertamanya di Istana Pataudi pada Rabu bersamaan 20 Disember 2017.
Serba sederhana dan ringkas, hari kelahiran Taimur hanya dihadiri oleh kaum keluarga dan sahabat terdekat, Kareena Kapoor dan Saif Ali Khan, ibu saudaranya Karisma Kapoor, pelakon Amrita Arora, ibu bapa Kareena, Randhir Kapoor dan Babita juga ibu Saif, Sharmila Tagore.
https://www.instagram.com/p/Bc7LUYinLzL/
Untuk membuat hari jadinya istimewa, Kareena dan Saif telah mengaturkan pesta ulang tahun yang sempurna dengan kuda mainan, merry-go-round, belon serta banyak lagi.
https://www.instagram.com/p/Bc74DH0HRKs/
https://www.instagram.com/p/Bc8ueLEBfrI/

View this post on Instagram

A post shared by Karisma Kapoor (@therealkarismakapoor)

Langsung tiada kelibat media dan jurugambar, Kareena menjelaskan sebelum ini, “Ia tidak akan menjadi pesta besar Bollywood seperti bagaimana semua orang melihatnya. Ia adalah hari jadi pertamanya dan dia harus bersama keluarga – ibu bapa dan datuk nenek. Sederhana tetapi penuh dengan memori indah.”

View this post on Instagram

A post shared by Amrita Arora (@amuaroraofficial)

Bagusnya Kareena berfikir begitu, kalau artis kita di Malaysia mesti dah sakan sambut birthday siap semua media diajaknya umtuk dijadikan berita ‘gempar’… Oppsss…
RUJUKAN
BACA:  "Content Entah Apa-Apa", Dixie D'Amelio Influencer TikTok Paling Banyak Haters
Tags: Anak Kareena Kapoorbirthday taimur ali khanfoto taimur ali khanKareena Kapoormajlis hari jadi taimur ali khansaif ali khansi comel taimur ali khantaimur ali khantaimur ali khan 1 tahun


#DIVAReview Samsung Galaxy A33 5G, 9 Benda Best!

“Temui Galaxy A yang baru. Hebat untuk semua orang!”
Seperti yang dijanjikan sebelum ini, DIVA akan memberikan ulasan penuh kenapa peranti Samsung Galaxy A33 5G menepati citarasa setiap wanita.
Baca : Unboxing Samsung Galaxy A33 5G, Reka Bentuk Sleek Memikat
Dikuasakan dengan pemprosesan 5nm Octa-core, peranti ini dibina untuk kamu yang multitasking. Selain reka bentuk yang sleek dan smart dengan pilihan warna memikat hati, ini antara yang best tentang peranti berharga RM1,499.
Rekaan Simple Tapi ‘Mahal’
Lainnya peranti ini adalah rekaan lebih slim, canggih dengan kemasan matte dalam empat pilihan warna Black, Blue, White dan Peach, bezel berkualiti dan kamera lancar dengan Ambient Edge.

Foto – Samsung

Dengan perlindungan tambahan daripada Gorilla Glass 5, peranti kini lebih keras, kukuh dan kurang terdedah kepada calar. Hanya tahan cabuk, titisan dan percikan. Sesuai sangat untuk wanita moden dan aktif. Kamu boleh melakukan aktiviti tanpa perlu rasa bimbang.
Skrin Hebat Dengan Warna Menakjubkan
Samsung Galaxy A33 5G didatangkan dengan Paparan Infinity-U 6.4-inci. Walaupun kamu berada di kawasan yang terang, kamu boleh rasai pengalaman dalam definisi warna tinggi dan benar-benar nyata dengan teknologi paparan FHD+ Super AMOLED.

Foto – Samsung

Tonton apa sahaja pada paparan 90Hz dengan lancar, pengalaman tontonan kamu akan lebih menakjubkan serta menyeronokkan. Kurang kabur, lebih banyak butiran dan aliran kontra yang jelas untuk video dan gambar yang sangat lancar.
Kamera Hebat Tangkap Setiap Butiran
Kamera berbilang kanta pada Samsung Galaxy A33 5G membawa foto ke peringkat seterusnya. Dapatkan tangkapan yang lebih jelas dengan Kamera OIS 48MP, kembangkan sudut tontonan kamu dengan Kamera Ultra Lebar, sesuaikan fokus dengan Kamera Kedalaman dan dekati butiran dengan Kamera Makro.

Foto – Samsung

Dengan OIS, kamu dapat merakam video dengan lebih lancar dan menangkap butiran yang lebih halus walaupun dalam cahaya malap.
BACA:  Plant Origins x Puteri Aishah Sambut Aidilfitri Dengan Set Aromaterapi IstimewaFoto Lebih Baik Dengan AI Image Enhancer
Kuasa AI Image Enhancer secara automatik meningkatkan kualiti pada foto kamu. Dengan dwi kanta pada kamera Samsung Galaxy A33 5G yang dikuasakan oleh AI, potret untuk wajah akan kelihatan unik dan lebih baik.

Foto – Samsung

Sebagai contoh, kaburkan latar belakang secara perlahan dan serlahkan butiran yang menampakkan kualiti seakan-akan sebenar.
Bateri Mampu Tahan Dua Hari

Foto – Samsung

Peranti ini didatangkan dengan bateri 5,000mAh untuk lebih banyak masa penstriman, perkongsian, permainan dan banyak lagi. Bahkan boleh mengecas dengan pantas sehingga 25W dan penjimatan kuasa adaptif untuk meningkatkan prestasi keseluruhan bateri Samsung Galaxy A33 5G.
Bunyi Yang Mengasyikkan

Foto – Samsung

Pengalaman yang tidak lagi memerlukan studio. Selami filem, lagu dan video kegemaran kamu dengan Dolby Atmos yang memperkayakan setiap nota dengan perincian dan kejelasan yang luar biasa.
Game Booster Untuk Si ‘Gamers’

Foto – Samsung

Game Booster menjejaki corak permainan kamu untuk mengoptimumkan hayat bateri, suhu dan memori peranti, sambil menyekat aktiviti latar belakang dan pemberitahuan supaya kamu tidak kehilangan fokus.
Privasi Dilindungi
Simpan foto, video, fail, aplikasi dan data peribadi kamu dengan selamat di dalam Secure Folder dengan saluran keselamatan Samsung Knox, yang melindungi maklumat kamu daripada anasir jahat.

Foto – Samsung

Tambahkan kata laluan atau cap jari kamu supaya hanya kamu yang boleh mengakses data.
Sesuaikan Galaxy Mengikut ‘Jiwa’
Sesuaikan Galaxy kamu dengan One UI 4 dan berikan telefon kamu tema yang sesuai supaya kena dengan ‘jiwa’. Cipta alat yang membantu tugas kamu dengan lancar dan menjadikan ciri lebih mudah diakses.

Foto – Samsung

Cukup menawan sekali Samsung Galaxy A33 5G. Nak beli atau mengetahui info lanjut, pergi ke laman web rasmi Samsung di sini.
Happy Shopping!
Tags: samsungsamsung galaxy a33 5gsmartphone


Datuk A Aida Halang Anak Jadi Penyanyi

Penerbit drama Datuk A Aida tidak bersetuju dengan niat bekas suaminya, penyanyi Ameng yang mahu dua anak perempuan mereka menjadi penyanyi.
A Aida berkata, perkara itu dianggap kurang waras kerana dia mahu anak-anaknya berjaya dalam bidang pendidikan terlebih dahulu.
“Saya terkejut apabila anak sulung memberitahu bapa mereka tak mahu dia melanjutkan pelajaran kerana dengan menyanyi saja boleh menjadi kaya. Bagi saya itu satu sikap yang kurang waras.
“Sepatutnya sebagai bapa dia perlu memberi dorongan dan kata-kata semangat, bukannya melemahkan semangatnya. Tambahan pula anak saya kini sedang menyambung pengajian dalam bidang perubatan di Universiti Kebangsaan Malaysia (UKM),” katanya kepada Harian Metro.
A Aida yang juga penerbit drama Hello Mr Perfect tegas dengan pendiriannya untuk tidak membenarkan anak-anaknya terbabit dalam bidang seni.
“Saya tahu anak ada bakat dalam bidang nyanyian tetapi saya tetap menghalang, malah mereka pun tak mahu sebenarnya. Mereka lebih suka jika tidak berada dalam bidang ini. Biarlah saya seorang saja yang terbabit dalam bidang hiburan,” katanya.
Terdahulu, Ameng merancang menghasilkan album khas yang turut menampilkan tiga anaknya iaitu Wan Az Aleesa, 20, Wan Azevanatassha, 15, dan Wan Amar Haikal, 9.
Wan Az Aleesa dan Wan Azevanatassha ialah anak hasil perkongsian hidup Ameng dengan A Aida dalam perkahwinan pertamanya.
SUMBER
BACA:  Bagaikan Roller Coaster, Sadis Betul Kisah Hidup Britney Spears
Tags: Amengameng springberita dan isu semasaDatuk A AidaDatuk A Aida Halang Anak Jadi Penyanyihiburan


Bahan Kandungan Gred Makanan Semula Jadi Paling Asli Dalam Satu Pelembap Bibir

Diformulasikan dengan ramuan GRED MAKANAN, 5 jenis MINYAK PATI, 3 jenis EKSTRAK MADU dan EKSTRAK TUMBUHAN – yakinilah Lip Pure mempunyai bahan-bahan semula jadi yang selamat dan terbaik untuk menyihatkan bibir anda agar ia lebih licin, lebih lembut dan membawa kesan kelembapan berpanjangan.
Produk terbaharu Mentholatum, pelembap bibir Lip Pure Essential Oil ini mempunyai hanya ramuan gred makanan semula jadi yang tulen dalam rumusannya yang menjadikan ia sangat baik bagi mereka yang mempunyai bibir sensitif kerana ia juga bebas daripada bahan wangian.
Dengan campuran 5 jenis minyak pati semula jadi iaitu minyak Argan, minyak Marula, minyak Badam Manis, Shea Butter dan Minyak Avokado, ramuan minyak ini pastinya memberi manfaat kelembapan serta menjadikan bibir anda cantik, lembut, licin dan halus.
Dipertingkatkan dengan formulasi Madu Lebah New Zealand semula jadi yang tidak tercemar, Lip Pure menyampaikan ciri-ciri yang sukar ditandingi khususnya daripada Beeswax, Royal Jelly dan Madu Manuka kepada kulit. Madu terkenal sebagai pelembap semula jadi yang dapat memastikan kelembapan dikekalkan dalam lapisan kulit untuk penghidratan berkekalan.
Selain daripada itu, ekstrak tumbuh-tumbuhan semula jadi seperti Minyak Meadow-foam Seed, minyak Jojoba, dan ekstrak daun Rosemary telah ditambah ke dalam formulasi untuk melindungi kulit daripada penuaan, melicinkan bibir kering sambil berfungsi sebagai pelembut dan pelembap bibir. Vitamin E adalah satu lagi elemen anti-oksida yang penting dalam rumusan ini yang mampu memerangi radikal bebas punca kerosakan kulit.
Anda hanya perlukan seoles balsam bibir ini untuk menyegarkan kembali bibir daripada pencemaran cuaca. Balsam Lip Pure ini sudah boleh didapati di farmasi-farmasi dan pasar raya utama pada harga RM17.90 (4g).
BACA:  Untuk Bakal Pengantin, Elak 4 Perkara Ini Sebelum Tiba Hari Perkahwinan
Tags: lip balmLip PureLip Pure Essential Oilpelembap bibirProduk Mentholatum


Kenali 10 Pasangan ‘Power Couple’ Wajib Jadi Contoh #RelationshipGoals

Bila sebut nama si suami, pasti nama si isteri juga mendapat perhatian. Begitulah yang terjadi pada pasangan yang sentiasa menjadi tumpuan umum. Dimana-mana sahaja kisah kehidupan cinta dan rumah tangga mereka menjadi desas-desus untuk menghiburkan mereka yang gemarkan gosip sementara. Namun disebalik itu mereka juga mempunyai kejayaan yang didukung bersama-sama sehingga digeruni ramai orang.
10 pasangan ‘power couple’ bakal Wanista senaraikan ini memang sentiasa menjadi pujaan dan perhatian tidak kira di media sosial atau realiti.
#1 Awal Ashaari & Scha Alyahya
Foto – thecoverage.my
Pasangan suami isteri yang telah berkahwin pada lima tahun lalu kini masih lagi aktif sebagai pelakon dan pengacara untuk acara terkemuka hiburan Malaysia. Menariknya lagi, anak perempuan mereka Lara Alana meraih popular lebih dari mereka. Satu keluarga ini menjadi pelbagai duta untuk jenama bertaraf antarabangsa tau!
Foto – Utusan Online
#2 Jay Z & Beyonce
Foto – PopSugar
Jika si isteri mempunyai suara lunak yang lantang manakala si suami seorang produser muzik dan rapper paling berjaya. Bayangkan Jay-Z sahaja memiliki harta sebanyak $810 juta! Bagaimana pula kalau dicampur dengan harta Beyonce, memang tidak terkira jumlahnya. 11 tahun bersama, mereka mempunyai 3 orang cahaya mata, dua daripanya pasangan kembar.
Foto – Getty Images
#3 Hairul Azreen & Hanis Zalikha
Foto – Suria FM
Jika dahulu banyak muncul di kaca televisyen tapi kini mereka sibuk mengurus perniagaan bersama. Jarang menunjukkan gambar mesra di media sosial tapi kita semua tahu mereka sememangnya pasangan bahagia. Lihat sahaja lah anak lelaki Hairul dan Hanis ini, memang kuss semangat! Mereka bukan sahaja jadi pasangan contoh tapi ibu bapa contoh.
Foto – Instagram/theyusufiskandar
#4 Ryan Reynolds & Blake Lively
Foto – Marie Claire
Wanista boleh katakan mereka adalah pasangan yang paling sempurna di abad ini. Ryan dan Blake menempa nama di Hollywood dan kini semakin giat dalam dunia perfileman. Tahun hadapan sahaja, pasangan suami isteri bakal muncul filem blockbuster masing-masing.
BACA:  Aktres Dilraba Dilmurat 'Insecure' Dengan Rupanya Walaupun Digelar Paling CantikFoto – The Today Show
#5 Zain Saidin & Rozita Che Wan
Foto – Google
Pernah mengejutkan peminat dengan hubungan mereka kerana jurang umur mereka yang sangat berbeza. But love conquers all.. Walaupun sudah jarang muncul sebagai pelakon, mereka berdua kini sibuk menguruskan perniagaan fesyen dan kecantikan. Setiap dari ahli keluarga besar ini mempunyai peminat masing-masing di akaun media sosial mereka tau!
Foto – Online News Malaysia
#6 John Legend & Chrissy Teigen
Foto – US Weekly
Romantis… Tidak seperti pasangan Hollywood yang lain, Chrissy dan John tidak ragu-ragu menayang aksi mesra dihadapan kamera atau diluar. Malah di akaun media sosial, mereka tidak pernah mengalah mengatakan rasa cinta antara satu sama lain. Aauuwww!
Foto – People
#7 Fadza Anuar & Vivy Yusof
Foto – Digital News Asia
Tak perlu diperkenalkan lagi, pasangan jutawan muda dan sentiasa menjadi ikutan anak muda di laman sosial. Pasangan ini berjaya memonopoli pasaran jualan atas talian fesyen dan ruangan sosial atas talian. Gelagat mereka dan anak-anak sentiasa menghiburkan!
Foto – Otakit
#8 David Beckham & Victoria Beckham
Foto – Look Magazine
Erat bersama sejak tahun 1999 lagi! Bekas penyanyi pop Victoria dan atlet bola sepak terkemuka David Beckham menjadi ‘power couple’ apabila masing-masing tidak mengah mencipta nama dalam dunia perniagaan. Kini anak-anak kepada pasangan hebat ini pula sedikit sebanyak mengikut jejak langkah ‘popular’ mereka.
Foto – Mirror
#9 Fattah Amin & Fazura
Foto – Instagram/missfazura
#Fattzura menjadi tangga teratas di akhir tahun ini apabila mengumumkan pertunangan dan perkahwinan yang telah berlangsung secara rahsia. Jarak umur, populariti dan mempunyai penampilan yang sempurna buat nama mereka sering menjadi kata-kata peminat. Semoga pasangan ini terus sukses dan bahagia ke anak cucu!
Foto – New Straits Times
#10 Kanye West & Kim Kardashian West
Foto – Getty Images
Jika dilihat secara kasar, mereka berdua mempunyai karakter yang berbeza tapi sehingga kini Kanye dan Kim K masih teguh bersama. Walaupun terlibat dalam pelbagai kontroversi dan khabar angin penceraian ia langsung tidak menganggu mereka malah masih lagi mengaut keuntungan dari perniagaan dan populariti. Yasss!!
Foto – GC Images
Dalam sepuluh diatas Wanista amat merindui Jolie-Pitt, jika mereka masih bersama pasti mereka tercalon diatas!
Tags: keluarga paling popular malaysiapasangan kekasih paling popularpasangan suami isteri paling popularpasangan suami isteri popular malaysiapower couple hollywoodpower couple malaysiasiapa pasangan kekasih popular


Wanita Sekarang Sanggup Buat Pembedahan Plastik Buang Imej “Resting Bitch Face”

“Resting Bitch Face” atau “RBF” adalah ekspresi wajah yang tidak sengaja muncul, seolah-olah marah, jengkel atau seakan-akan menghina, terutama ketika individu itu sedang bersantai, berehat, mendengar rakan bercerita atau langsung tidak berbuat apa-apa. Ketika sedang gembira, bahagia, sedih, marah, takut, terkejut, jijik dan sebagainya, ekspresinya sama sahaja neutral. Kita yang melihat tidak tahu apa reaksi sebenar individu begini.
Foto – People
Tahukah, kerana itu… sekarang wanita di Amerika Syarikat dilaporkan memilih untuk menjalani pembedahan plastik untuk mengembalikan struktur muka yang normal.
Untuk mendapatkan bentuk muka yang menyenangkan, para doktor melakukan suntikan filler dan sesekali botox di beberapa bahagian di muka. Selalunya memberi tumpuan kepada suntikan muka dan bibir. Setiap pakar mempunyai teknik mereka yang tersendiri, dan bergantung juga kepada pesakit.
Foto – NY Post
“Mereka tidak menggunakan perkataan “resting bitch face”, tetapi bila saya menyebut “RBF”, mereka mengangguknya, ” jelas pakar bedah plastik dan pengarah perubatan AS David Shafer yang mendapat permintaan hampir setiap minggu dari pelbagai kalangan wanita.
Procedure dilaporkan mengambil masa antara 10 hingga 20 minit dan bertahan sehingga dua tahun. Kosnya berkisar antara $500 hingga 5,000, bergantung kepada bilangan suntikan.
Foto – Pinterest
Siapa rasa dia ada sindrom RBF?
BACA:  Model Cantik Jadi Sensasi Internet Kerana Warna Mata Berbeza, Sebelah Biru Sebelah Coklat
Tags: ekspresi mukaimej rbfmemek mukapembedahan plastik rbfRBFresting bitch facesindrom rbfsurgery


Tahniah! Syamsul Yusof Menang Pengarah Terbaik di FFAP Menerusi Munafik

Tahniah Syamsul Yusof kerana membanggakan rakyat Malaysia!
Syamsul Yusof diangkat sebagai Pengarah Terbaik pada Festival Filem Asia Pasifik (FFAP) ke-57 menerusi filem Munafik di Phnom Penh, Kemboja, malam tadi.
“Nikmat itu dari Allah. Hakikatnya apa yang ada hanyalah pinjaman. Secebis bakat dan ilham dari Tuhan pada kita sekecil-kecil hamba-Nya,” jelas penghibur serba boleh ini.

View this post on Instagram

A post shared by Syamsul Yusof (@syamsulyusoffilm)

Kemenangan itu menjadikan Syamsul, 34, sutradara kedua dari Malaysia menjulang gelaran Pengarah Terbaik selepas Allahyarham Yasmin Ahmad mencipta sejarah pada festival sama, 17 tahun lalu melalui filem Mualaf.

View this post on Instagram

A post shared by Syamsul Yusof (@syamsulyusoffilm)

Delegasi negara tahun ini turut menjulang trofi Suntingan Terbaik menerusi kemenangan filem Ola Bola terbitan Astro Shaw.
Sebelum ini, Malaysia pernah meraih anugerah utama lakonan termasuk menerusi Seniman Agung Allahyarham Tan Sri P Ramlee yang menerima trofi Pelakon Lelaki Terbaik pada FFAP keempat (1957) selain Maya Karin pada FFAP ke-49 (2004) serta Datin Seri Tiara Jacquelina pada FFAP ke-50 (2005).
Tahniah!
SUMBER
BACA:  Hubungan 5 Pasangan Selebriti Korea Ini Masih Utuh Sampai Sekarang
Tags: filem melayu munafikfilem munafikmunafiksyamsul yusofsyamsul yusof munafiksyamsul yusof pengarah terbaiksyamsul yusof pengarah terbaik asia


Koleksi PEDROSTUDIO Pink Sempena Hari Wanita Sedunia

“Situ, Sana, Sini merah jambu… Itu yang buat team DIVA rambang mata dan teruja dengan koleksi PEDROSTUDIO PINK.”
PEDRO memperkenalkan PEDROSTUDIO, rangkaian kasut dan beg premium hanya untuk wanita yang bercita-cita dan ingin mendapat inspirasi. Bersempena dengan Hari Wanita Sedunia pada 8 Mac dan kepercayaan kuat terhadap kesaksamaan jantina, PEDRO telah mendedikasikan sepanjang bulan Mac untuk meraikan wanita dengan Koleksi PEDROSTUDIO Pink.

Foto – PEDRO

Koleksi PEDROSTUDIO Pink menampilkan rangkaian tumit tinggi merah jambu yang pasti akan menyerlahkan anda. Tumit ini direka dengan croc-effect leather façade yang mewah dan kulit kanak-kanak pada bahagian dalam untuk memberikan keselesaan pemakaian sepanjang hari.

Foto – PEDRO

Lengkapkan penampilan dengan barisan beg tangan yang juga dalam warna merah jambu menyerlahkan gaya feminin, direka dalam kulit lembu berkilat dengan kemasan croc-effect dan perincian emas. Koleksi ini turut ada Tri-fold Wallet, Wallet Bag dan Mini Sling Pouch.

Foto – PEDRO

Semua item dalam julat ini datang dalam warna lain juga untuk memenuhi keperluan dan gaya berbeza setiap wanita.
Koleksi PEDROSTUDIO PINK kini boleh didapati di semua butik PEDRO dan www.pedroshoes.com.
BACA:  Nak Pakai Yang Ringkas Tapi Tetap Nampak On Point Raya Nanti, Pilihlah PEDRO!
Tags: hari wanita seduniapedropedrostudio pink collection


Lebih Dua Bulan Senyap, Selena Gomez Kembali Ceria Dan Bahagia (Gambar)

Selenators….. Selena Gomez is Back!
Lebih dari dua bulan selepas menjalani rawatan pemulihan akibat gangguan tekanan jiwa, kini Selena Gomez telah dibebaskan dari hospital dan kelihatan lebih gembira dan sihat.
Pada hari Selasa lalu, rakannya, Connar Franklin dan pelakon Bailee Madison berkongsi siri foto dari percutian bermain salji yang memaparkan aktres genit itu kelihatan lebih ceria, sihat dan bahagia, ia dapat dilihat menerusi wajahnya yang sedikit berisi.

View this post on Instagram

A post shared by Bailee Madison (@baileemadison)

“Dia berasa lebih baik dan tidak sabar untuk kembali normal seperti biasa. Dia menghabiskan masa dengan kawan dan keluarga,” jelas sumber terdekat memberitahu PEOPLE secara eksklusif.

View this post on Instagram

A post shared by conz (@connarfranklin)

Penghibur serba boleh itu dimasukkan ke hospital dua kali sekitar bulan Oktober, kedua-duanya kerana masalah sel darah putih yang rendah, yang boleh menjadi kesan sampingan untuk pesakit pemindahan buah pinggang.

View this post on Instagram

A post shared by conz (@connarfranklin)

Semasa lawatannya yang kedua, Gomez mengalami serangan panik dan kemudian menuju ke pusat rawatan di East Coast Amerika. “Dia telah mengalami beberapa minggu yang sukar dan serangan panik yang kritikal, ” delas sumber itu lagi.
Baca: Berdiam Diri Kerana Lupus, Selena Gomez Rupanya Jalani Pemindahan Buah Pinggang
Wanista harap Selena Gomez kembali sihat dan lebih gembira meneruskan kehidupan. We love you so much!
BACA:  Aktres Dilraba Dilmurat 'Insecure' Dengan Rupanya Walaupun Digelar Paling Cantik
Tags: aktres comel selena gomezapa penyakit selena gomezmasalah selena gomezpenyakit selena gomezselena gomez is backselena gomez mental health


Seksi & Berwarna Segar Koleksi Jacquemus Di Hawaii Kali Ini

Berbeza daripada jenama fesyen mewah yang lain, Jacquemus kali ini membuat pertunjukan fesyennya di pantai Ouhu, Hawaii. Koleksi Musim Bunga 2022 yang diberi nama ‘Le Splash‘ ini diadakan di tepi pantai yang berlatar belakangkan dengan laut.
Keseluruhan koleksi ‘Le Splash’ terdiri daripada pakaian bersaiz besar, pakaian kasual hinggalah pakaian pantai. Direka kasual dengan warna-warna berani dan terang termasuklah motif plaid.
Nak lihat keseluruhan koleksi ‘Le Splash‘ milik Jacquemus? Scroll sampai habis okay.
Terdapat 56 looks, beberapa pakaian dalam koleksi ‘Le Splash’ ini memiliki reka bentuk yang menyerupai bentuk scuba gear.

Foto – Vogue

Foto – Vogue

Selain warna berani dan terang, ada juga motif plaid.

Foto – Vogue

Foto – Vogue

Pereka fesyen, Simon Porte Jacquemus sangat dikenali dengan reka bentuk pakaiannya yang seksi dan flirty!

Foto – Vogue

Foto – Vogue

Foto – Vogue

Tak lengkap tiada aksesori ikonik Jacquemus iaitu mini bag. Tetapi milik BLACKPINK Jennie yang mempunyai rekaan moden ini jadi perhatian orang ramai.

Foto – Vogue

Foto – Pinterest

Bukan hanya seksi dan flirty, gaya boyish pun turut ada.

Foto – Vogue

Foto – Vogue

Foto – Vogue

Foto – Vogue

Sangat berbeza daripada yang lain dan menarik kan? Tahniah Jacquemus!
BACA:  Kendall Jenner Buktikan Trend Checkboard Knitwear Masih Relevan Di 2022
Tags: jacquemusjacquemus le splashjacquemus spring 2022


Sakit Senggugut Tak Lama Bila Kamu Ikut Teknik Senaman Yoga Ini…

Menderita sakit senggugut mungkin sudah menjadi perkara biasa untuk sebilangan kaum wanita. Ia boleh menjejaskan rutin harian dan mood. Masalah kekejangan pada bahagian rahim bukan sekejap tapi ada yang sehingga lebih dari 24 jam! Jadi sudah pasti pil tahan sakit menjadi pelega kesakitan dan cara yang paling cepat untuk menghilangkannya.
Sebelum ini, DIVA ada kongsikan tips pengambilan yogurt dan minyak zaitun untuk melegakan senggugut. Ianya pelan awal untuk mengurangkan sakit. Pengambilan makanan yang baik boleh melancarkan pencernaan semasa datang haid.

#DIVAKongsi Rutin Makan Yogurt & Minyak Zaitun, Pelega Sakit Senggugut

Namun begitu, DIVA tidak nafikan saat hari datang haid pasti kekejangan pada bawah perut, pinggang dan kaki tidak dapat dielakkan. Ianya refleks awal tubuh untuk mengeluarkan ‘barang’ yang tidak diperlukan dalam badan.
Tindakan awal yang boleh anda lakukan untuk mengurangkan sakit proses menstruasi ialah dengan melakukan beberapa sesi pose yoga. Dari pengalaman peribadi DIVA, rasa sakit senggugut hilang dengan lebih cepat dari biasa.
Pose yoga yang paling mudah untuk diikuti ialah…
#1 Posisi Sphinx
Foto – Ekhart Yoga
#2 Posisi Balasana
Foto – The Yoga Collective
#3 Posisi Legs Up the Wall
Foto – Yoga Journal
Tiga posisi ini merupakan kegemaran DIVA dan ternyata ia boleh melegakan pada bahagian pinggang, kaki dan perut. Malah, anda akan rasa lebih segar selepas melakukan regangan ringan ini. Lakukan secara rileks, ambil masa dua hingga tiga minit bagi setiap posisi. Jangan lupa untuk bernafas dengan tenang.

Tips bonus!

Anda juga boleh urut bahagian tapak kaki (seperti dalam gambar) selama tiga minit pada kedua-dua tapak kaki. Jangan lupa juga untuk berjalan perlahan-lahan. Ini membantu untuk melancarkan pergerakan darah haid untuk berpisah dari uterus.
BACA:  LEGOLAND Rai 10 Tahun, 4 Tarikan Luar Biasa Bakal Menggemparkan SemuaFoto – Pinterest
Nasihat DIVA jika saat anda mengalami senggugut berehatlah sebaik-baiknya. Jangan berdegil, just take a rest. Selamat mencuba!
Tags: senaman senggugutyoga senggugut


Ini Antara Sebab Minyak Marula Mendapat Tempat di Kalangan Wanita

Sejak kebelakangan ini, produk berasaskan minyak marula semakin mendapat tempat di kalangan wanita. Sebagai contoh, produk rambut daripada pelakon cantik, Anzalna yang dipanggil Anzel Hair boleh dikatakan sangat laku di pasaran.
Jadi, tertanya-tanya juga apa kebaikan minyak marula ini sampai ramai yang mula mencarinya di butik kecantikan. Untuk pengetahuan anda, minyak marula datangnya daripada buah marula, sejenis buah yang berasal dari negara Afrika.
Dari segi kandungannya, minyak ini tinggi antioksidan, vitamin C, vitamin E dan flavonoids. Malah, minyak marula juga mengandungi antioksidan 60 peratus lebih tinggi daripada argan dan biji anggur. Kiranya, minyak ini berfungsi dengan baik dari rambut sehinggalah ke kaki.
Foto – www.marulaorganix.com
Berikut adalah kelebihan dari minyak marula :
Sesuai untuk semua jenis kulit – Minyak ini mampu melembutkan, cepat diserap dan tidak akan meninggalkan kesan berminyak ketika dipakai. Oleh kerana itu, minyak ini boleh digunakan pada semua jenis kulit, mulai kering, berminyak sehinggalah kulit yang sensitif.
Bebas kimia – Kerana ianya 100% asli, minyak marula mempunyai ciri-ciri anti-mikrob, jadi minyak ini bebas daripada bahan kimia atau pengawet seperti parabens. Parabens digunakan dalam banyak produk penjagaan kulit untuk melanjutkan jangka hayat mereka dengan melindungi daripada pertumbuhan bakteria dan kulat. Terdapat beberapa kebimbangan terhadap kesan-kesan yang berpotensi toksik parabens diserap melalui kulit, tetapi minyak marula bebas dari sebarang bahan kimia sintetik.
Seimbangkan kelembapan kulit – Campurkan beberapa titis minyak marula pada produk penjagaan kulit atau foundation anda untuk menangkal radikal bebas. Teksturnya yang ringan dan mudah diserap boleh melembabkan kulit tanpa meninggalkan sisa minyak pada wajah.
Melembutkan dan menghaluskan – Selain dapat melembutkan kulit secara cepat, minyak marula juga membantu mengekalkan kelembutan kulit dengan melembabkan dan membaiki kerosakan pada permukaan kulit.
BACA:  Raikan Raya Dengan Pilihan Perfume Harum Semerbak Dari SephoraAnti-aging – Kandungan asid lemak, minyak omega, serta vitamin E dan C yang terkandung di dalamnya dapat membantu memulihkan keanjalan pada wajah dan mengurangkan kedutan akibat penuaan.
Mencegah jerawat dan menghilangkan noda pada wajah – Di samping melembabkan, kandungan zat anti-mikrob yang ada dalam minyak ini dapat membantu menghilangkan segala jenis noda pada wajah.
Berkesan untuk rambut dan kuku – Walaupun minyak marula bekerja dengan baik untuk kulit wajah, tetapi ia juga boleh digunakan untuk melembapkan tangan dan kuku anda, malah sebagai rawatan lembapan untuk rambut. Hanya dengan meletakkan beberapa titis di rambut, ianya membantu rambut lebih sihat dan berkilat. Minyak ini juga membantu menenang dan melega kulit selepas menghabiskan terlalu banyak masa di bawah matahari.
Sumber : 1, 2, 3
Tags: afrikaBuah MarulaFungsi Minyak MarulaInfo Minyak MarulaKebaikan Minyak MarulaMarula OilminyakMinyak MarulaMinyak Marula Afrika


13 Fakta Menarik Mengenai Blake Lively

Siapa yang tidak kenal Blake Lively, seorang pelakon wanita yang terkenal dengan watak Serena van der Woodsen dalam cerita bersiri Gossip Girl. Beliau dikenali atas bakat lakonan dan permodelan nya yang besar dan juga rupanya yang manis dan cantik. Disini adalah 13 fakta menarik mengenai Blake Lively yang mungkin anda tidak tahu:

Nama penuh Blake adalah Blake Christina Lively. Beliau dilahirkan pada 25 Ogos 1987. Semasa kecil, beliau telah dididik di rumah dan menjadi benar-benar popular di peringkat sekolah menengah.
Beliau sangat suka memasak. Malah beliau telah mengikuti pelbagai kelas masakan seluruh dunia! Wow berbakat betul pelakon sorang ni!
Blake adalah seorang yang sangat meminati muzik. Beliau meminati penyanyi Britney Spears dan Justin Timberlake.
Blake terlalu gemar pengembaraan Disney. Itulah sebabnya beliau sering dilihat berada di taman pengembaraan Disney seluruh dunia.
Blake sukakan haiwan peliharaan. Beliau pernah membela seekor itik comel sebagai haiwan kesayangan di rumahnya. Comel, bukan?
Blake datang daripada keluarga pelakon. Bapanya juga seorang pelakon yang hebat.
Blake dikenali sebagai seorang yang sangat mesra dengan semua. Beliau suka untuk bergaul dan bersosial. Malah, beliau merupakan kawan kepada salah satu pelakon terkenal, Julia Roberts.
Pada tahun 2010, Blake telah dipilih sebagai selebriti paling panas untuk Maxim. Beliau adalah antara 100 wanita paling panas senarai dunia, yang merupakan satu penghormatan buat beliau.
Pada tahun 2013, Blake telah ditandatangani oleh L’Oreal dalam tugasan alatan solek pertamanya.
Blake lebih suka untuk tinggal di New York City. Walaupun, beliau juga sukakan Paris.
Blake dikenali dengan gaya classy dan beliau telah banyak kali dicalonkan sebagai ikon gaya nombor satu!
Blake berdiri 5 kaki 10 inci tinggi, dan ini adalah sebab mengapa beliau benci memakai kasut tumit tinggi.
Blake hanya sukakan warna merah jambu, yang agak girly menurut beliau. Beliau mempunyai banyak pakaian merah jambu.

BACA:  "Kacaknya" - Netizen Puji Imej Rambut Pendek Song Ji Hyo Di AAA 2021Sumber: http://www.magforwomen.com/

Tags: 13 Fakta Menarik Mengenai Blake Livelyactorblake livelygossip girlmodelpelakon hollywoodserena van der woodsen


Gabungan Pembersihan Muka Intensif Dalam Pencuci V Philosophy

Memperkenalkan sejenis produk rawatan menyeluruh iaitu pembersih pengelupasan Kale Enzymatic.
Pencuci muka yang menggabungkan elemen pembersihan, mask serta perapi wajah 3 dalam 1 ini mengandungi bahan organik seperti enzim yang di ambil dari buah delima sebagai molekul pengelupasan dan bagi menggalakkan pertumbuhan sel baru kulit yang lebih lembut, licin serta menjana kompleksi tona wajah sihat.
Manakala bahan lain seperti estrak kangkung organik pula mampu menegangkan kulit, di samping brobiotik pemulihan estrak sejenis tumbuhan yang dikenali sebagai Griffonia untuk memberi perisai pelindungan daripada keterjejasan persekitaran harian.
 Kandungan: 50ml. Foto -Arkib Wanista
Anda pasti tidak sabar untuk melihat hasilnya walaupun baru sahaja menggunakannya beberapa kali.
Walaupun ia sejenis pembersih pengelupasan, ia sesuai untuk digunakan dalam rutin pencucian harian. Ia tidak akan menjejaskan kesihatan sel kulit anda kerana ia memang telah diramu khas untuk pengguanaan harian.
Selain itu, ia akan bantu menyumbangkan elemen oksigen bagi merapikan penampilan kulit muka agar lebih lembut, licin serta gebu sepanjang masa!
Jika anda berminat, anda boleh mendapatkan produk V Philosophy ini di Robinsons, The Gardens, Mid Valley City. Gerai V Philosphy terletak di Ground Floor. Untuk maklumat lanjut, sila layari www.vphilosophy.com.my.
 Nourish Treatment: Kale Enzymatic Exfoliating Cleanser adalah 81% disahkan organik. Foto -vphilosophy.com.my
Harga yang ditawarkan untuk perawatan penyeluruh pembersih pengelupasan Kale Enzymatic ini adalah pada RM119 seunit, tidak termasuk GST.
BACA:  Bersinar Tanpa Solekan, Alia Bhatt Tonjol Kecantikan Semula Jadinya
Tags: buah delimaKale Enzymatic Exfoliating CleanserkangkungNourish TreatmentPembersih Wajah OrganikPencuci Wajah 3 Dalam 1V Philosophy


Best Ke? Wanista Review Nori Lip Color

Gincu bibir merupakan alatan solekan kegemaran penulis. Kenapa? Walau sekadar bergaya ringkas, secalit gincu di bibir mampu melengkapkan penampilan bahkan memberi warna. Orang kata kalau tak nak nampak pucat kerana tidak mekap, oles sahaja gincu nescaya anda terus kelihatan segar.
Kini, seiring dengan trend solekan semasa, gincu kini tidak hanya boleh didapati dalam bentuk olesan berkrim sahaja, muncul pula trend liquid lipstick. Menariknya, gincu jenis ini adalah formulasinya yang cepat mengering pada bibir seterusnya tidak mudah comot dan pudar seperti gincu berkrim.
Dan baru-baru ini penulis mencuba satu lagi gincu dengan formula 100% vegan.
Perkenalkan Nori Lip Color!
Foto – Arkib Wanista
Jenama buatan tempatan yang menggunakan teknologi Korea untuk mengeluarkan produk mereka. Bersifat cecair, lip color ini diperbuat daripada mentega shea, minyak zaitun dan mengandungi vitamin E. Jadi, kompilasi bernas ini menjanjikan bibir mungil serta paling penting langsung tidak mengeringkan. Ia dikatakan memberi ketahanan yang lama, selesa, ringan, kelembapan dan 100% vegan.
Baiklah, disebabkan tekstur agak ringan, jadi tidak cukup dengan hanya satu calitan, penulis kena menambah ke dua hingga tiga lapisan untuk menutupi keseluruhan bibir. Walaupun dinyatakan memberi kelembapan, ternyata Nori Lip Color gagal berbuat demikian, bibir penulis terasa kesat dan kasar, pemakaian lip color ini dengan kerap atau jangka masa panjang akan merosakkan bibir iaitu mengeringkan dan seterusnya menyebabkan bibir menggelupas. Untuk itu penulis nasihatkan pengguna untuk memakai lip balm terlebih dahulu.
Didatangkan dalam 6 pilihan warna cantik seiring dengan trend terkini, anda boleh memilih mengikut mood setiap hari – Naked Latte, Blush On, Pinky Rose, Sexy Scarlet, Red Me dan Cherry Red.
Foto – Arkib Wanista
Bukan semua negatif, Nori Lip Color menawarkan pembungkusan yang bersaiz kecil ala travel kit, jadi lip color ini memudahkan untuk si gadis bawa ke mana sahaja, bukan satu sahaja tetapi keenam-enam boleh diletak dalam tas tangan jika pening tidak tahu mahu pakai yang mana.
BACA:  Argital: Keunikan Tanah Liat Hijau Sicily Rahsia Awet MudaWanista Cuba!
Naked Latte
Foto – Arkib Wanista
Blush On
Foto – Arkib Wanista
Cherry Red
Foto – Arkib Wanista
Sexy Scarlet
Foto – Arkib Wanista
Red Me
Foto – Arkib Wanista
Pinky Rose
Foto – Arkib Wanista
Antara keenam pilihan warna, penulis paling suka Naked Latte!
Nak Beli?
Sudah berada di pasaran sejak Disember 2017, Nori Lip Color berharga RM120 (sekarang dijual dengan harga RM96) dan boleh dibeli melalui www.nori.com.my.
Tags: gincugincu bibirinfo nori lip colorjenama norilip colorlipsticknori lip colorpilihan warna nori lip colorproduk norireviewreview lipstickreview nori lip color


Kempen Bestnya Bersama ‘A’ Music Festival oleh Samsung Galaxy A 14 Mac Ini!

Samsung GALAXY A membawakan kempen Bestnya Bersama “A” Music Festival yang akan menampilkan beberapa nama besar dalam industri muzik tempatan. Siapakah mereka dan di mana lokasinya?
Bestnya Bersama “A” Music Festival akan membawa internet sensation Najwa Latif, beatboxer Shawn Lee, puteri pop Ke Qing, rock band indie Paperplane Pursuit,  jazzy soul singer Liyana Fizi dan dynamic rock band An Honest Mistake. Juga penampilan pelakon Izzue Islam dan social influencer Venice Min. Selain itu, terdapat juga penampilan khas penyanyi  Justin Lan, Forteen, Hyper Act dan Faizal Tahir.
Anda boleh saksikan persembahan penuh bertenaga mereka secara eksklusif buat pertama kali pada 14 Mac 2015 di Tempat Letak Kereta B, Stadium Bukit Jalil.
BACA:  Meghan Markle Suntik Wajah? Garis Dahi Licin & Mata Pula Lebih Seksi..
Tags: acarahiburankempen bestnya bersama a music festivalsamsung galaxy a


Jamie Tan Wakili Malaysia Dalam L’Oreal Paris The Brush Contest di Cannes

Selepas 14 minggu, 50 tayangan video, 10 orang finalis dan 2 hari Makeup Designer Bootcamp, pemenang L’Oréal Paris The Brush Contest Malaysia akhirnya diumumkan! Berusia 30 tahun, Jamie Tan, Penganalisis Perniagaan dengan Malaysia Airlines, dipilih sebagai pemenang kebangsaan dan akan mewakili Malaysia dalam peringkat akhir pertandingan global pereka solek di Cannes pada bulan Mei tahun ini.
Pertandingan solekan global L’Oréal Paris yang julung kali diadakan secara eksklusif di YouTube ini telah menerima sambutan yang menggalakkan daripada pencinta kecantikan di seluruh dunia. Pertandingan ini telah diadakan secara serentak di 12 buah negara termasuk Perancis, Amerika Syarikat, UK, China, Thailand, Malaysia dan banyak lagi, dengan menjemput para amatur, profesional dan bakal jurusolek berpotensi untuk mencetuskan kreativiti mereka dan menggunakan setiap warna, nada dan tona warna untuk mengubah muka menjadi sebuah karya.
Objektif dan konsep The Brush Contest adalah sejajar dengan wawasan L’Oréal Paris iaitu ‘Berkongsi Kecantikan Untuk Semua’, kerana kecantikan sebenar merentasi segalanya, tanpa mengira bangsa, agama, etnik atau lokasi. Melalui The Brush Contest, L’Oréal Paris berharap dapat menemui Pereka Solek yang akan menjadi sebahagian daripada pasukan Pereka Solek L’Oréal Paris.
Bagi mewujudkan keseronokan dalam The Brush Contest Malaysia, L’Oréal Paris mendapatkan sokongan daripada rakan kongsi runcitnya, Watsons Malaysia. Sebagai destinasi membeli-belah untuk produk solek no. 1 di Malaysia, Watsons diminati oleh semua pencinta kecantikan Malaysia untuk pelbagai produk dan jenama. L’Oréal Paris dan Watsons Malaysia telah bersama-sama menganjurkan pertandingan bagi melibatkan pengguna untuk meneka siapakah pemenang pertandingan The Brush Contest Malaysia. L’Oréal Paris juga memanfaatkan media sosial Watsons Malaysia untuk menumpukan perhatian kepada peraduan tersebut. Terdapat juga sesi bertemu dan bermesra dengan peserta 50 yang teratas The Brush Contest Malaysia di kedai utama Watsons di Alamanda.
Hasilnya, The Brush Contest di Malaysia telah mendapat sambutan yang hebat. L’Oréal Paris menerima lebih daripada 100 penyertaan dari seluruh negara, di mana peminat solek dan kecantikan Malaysia menghantar tafsiran mereka yang bertemakan “Color Clash”. Lima puluh video terbaik ditunjukkan untuk undian awam, dan 10 video telah disenarai pendek untuk mendapat tempat dalam final di Peringkat Kebangsaan, di mana mereka menghadiri Bootcamp Makeup Designer yang dianjurkan oleh L’Oréal Paris Malaysia.
BACA:  Inilah Kek Comel Perancis Madeleine Dan Cara MembuatMr. Darren Ho, General Manager of L’Oreal Consumer Products Division menyerahkan sijil kepada peserta akhir The Brush Contest Malaysia (kiri ke kanan), Patmabathy Manogaran, Farnaz Shereen, Range Yau, Jamie Tan dan Amanda Chong.
Pemenang Malaysia untuk The Brush Contest akan meneruskan persembahan pada Peringkat Akhir Antarabangsa dengan pemenang dari negara-negara lain yang mengambil bahagian, di mana hadiah utama yang menjadi rebutan adalah kontrak profesional selama setahun dengan pasukan Makeup Designer L’Oréal Paris (bernilai 100,000€)! Sebagai seorang Makeup Designer L’Oréal Paris, pemenang The Brush Contest juga akan berpeluang untuk mengambil bahagian dalam penggambaran kecantikan, tutorial penciptaan dan temu bual, serta bersama-sama menjadi sebahagian daripada keseronokan di Akademi Makeup di Cannes.
Ini merupakan satu pengalaman yang mengubah kehidupan untuk Jamie Tan apabila beliau dinobatkan sebagai pemenang L’Oréal Paris The Brush Contest Malaysia. Video penciptaan “Color Clash” dia berjaya menarik hati panel hakim yang terdiri daripada Pengurus Besar Bahagian Produk Pengguna L’Oréal, Darren Ho; jurusolek profesional, Geraldine Loy; hos TV dan selebriti Megan Tan; artis YouTuber dan penerbit, Joseph Germani dan ketua editor Tongue In Chic, Emma Chong Johnston.
Mr. Ashwin Rajgopal, Managing Director of L’Oreal Malaysia (tiga dari kanan) menyerahkan tiket penerbangan ke Cannes kepada pemenang The Brush Contest Malaysia, Jamie Tan. Ditemani oleh (kiri ke kanan) Ms. Caryn Loh (Watsons General Manager of Trading), Mr. Kulvinder Birring (Managing Director of Watsons Personal Care Stores Malaysia), Mr. Darren Ho (General Manager of L’Oreal Consumer Products Division) dan Ms. Goh Sa Ki (Marketing Director of L’Oreal Consumer Products Division).
Diilhamkan oleh warna pastel gula-gula kapas, wajah kemenangan Jamie mempunyai gabungan merah jambu dan biru yang menghasilkan warna ungu, diserlahkan lagi dengan celak biru kelasi untuk membuat mata nampak galak. Solekan mata itu dilengkapkan dengan bibir berwarna merah jambu menarik dan ditambah dengan L’Oréal Paris Color Riche L’Extraordinaire dalam Fuchsia Pink 106. Color Riche L’Extraordinaire adalah warna bibir cecair yang mengandungi minyak-mikro dan pigmen warna yang kaya untuk keseimbangan warna dan penjagaan yang ideal. Aplikator unik yang lembut membolehkan warna bibir disapu dengan licin dan mudah.
Sebagai pemenang The Brush Contest Malaysia, Jamie kini satu langkah lebih dekat dalam mencapai impiannya untuk menjadi seorang artis solek profesional.
Jamie akan merebut hadiah impian di Peringkat Akhir Antarabangsa The Brush Contest yang akan diadakan di Cannes, Perancis. Peringkat Akhir ini juga akan disiarkan di YouTube pada 11 Jun 2015, dihoskan oleh jurucakap L’Oréal Paris dan Woman of Worth, Eva Longoria.
Tags: L'Oreal Paris The Brush ContestL’Oréal Parispertandingan solekan global pertama L'Oréal Paris


Selena Gomez Buat Collab Keluarkan Perkakas Dapur Masak!

Selepas kejayaan dengan Rare Beauty, Selena Gomez mengorak langkah dengan kolaborasi baru bersama usahawan Shiza Shahid iaitu koleksi alatan memasak Our Place.
Seperti yang kita tahu, Selena sendiri pandai memasak dan sudah tunjuk skill di dalam rancangan memasaknya sendiri iaitu Selena + Chef di HBO Max. Jadi memang tiada masalah pun kalau Selena keluarkan produk perkakasan memasak.
Foto – PopSugar
Menariknya lagi, sebahagian dari 10 peratus hasil jualan koleksi ini akan dimasukkan didalam tabung Rare Impact Fund. Sebuah pertubuhan yang diasaskan oleh Selena sendiri sebagai meningkatkan keperluan akses bantuan kesihatan mental di sekolah.
Mari kita lihat koleksi Our Place x Selena Gomez!
Setiap perkakas boleh dipilih dari dua warna menarik iaitu Rosa (merah jambu) dan Azul (biru). Nama kedua-dua warna ini diambil dari bahasa Sepanyol.
#1 Always Pan
Foto – Hollywood Reporter
#2 Perfect Pot
Foto – Hollywood Reporter
#3 Knife Trio
Foto – NY Post
#4 Dinner at Selena’s
Foto – NY Post
Namun ada berita yang kurang baik untuk peminat Selena luar dari Amerika Syarikat. Our Place tidak membuat penghantaran ke luar negara, jadi pembaca DIVA yang ingin membuat pembelian, maaf hajat anda tidak kesampaian.
Apa pun kita boleh raikan kejayaan Selena Gomez untuk kolaborasi kali ini. Tahniah!
BACA:  Selena Gomez Bakal Undur Diri Dari Dunia Nyanyian?
Tags: dapur selena gomezselena gomezselena gomez our place


Jenama Fresh Keluarkan Produk Kecantikan Wajah Baharu, Black Tea

Jenama kecantikan terkenal, Fresh telah perkenalkan produk kecantikan wajah baharu mereka iaitu Black Tea. Mereka memberitahu bahawa black tea adalah tinggi dengan antioksida, ia bergerak dengan memperbaharui sel kulit, dan memperkukuh struktur kulit.
Berikut merupakan koleksi Black Tea daripada Fresh:

Antara produk yang menjadi pilihan adalah Black Tea Instant Perfecting Mask dan Black Tea Firming Overnight Mask.
Black Tea Instant Perfecting Mask
Mask ini mempunyai kandungan antioksida yang tinggi yang membantu menghidrat kulit wajah — hasilnya, kulit wajah yang lebih lembut, licin dan sihat. Diperkayakan dengan black tea, lychee seed extract, dan jicima root juice, produk unik ini terbukti mampu memberikan kesan lembap pada kulit wajah selama 6 jam. Tekstur mask ini mempunyai rasa cooling yang memberikan kesan segar pada wajah selepas menggunakannya.
Harga: RM225 / 50ml; RM365 / 100ml
Black Tea Firming Overnight Mask
Mask yang khusus dibuat untuk dipakai semasa tidur ini akan memperbaharui kulit wajah anda ketika proses tidur; memberikan kesan kulit yang tegang dan sihat apabila bangun daripada tidur. Rahsia utama keajaiban produk ini adalah kompleks black tea yang menghalang penuaan. Selain itu, produk ini turut diperkayakan dengan blackberry leaf extract dan lychee seed extract yang membantu melembut dan menganjalkan kulit.
Harga: RM365
Anda boleh dapatkan produk Black Tea ini di semua cawangan SEPHORA seluruh Malaysia.
BACA:  Ini Makna Cantik Bagi Setiap 12 Zodiak Horoskop
Tags: Black TeaFreshkecantikanproduk kecantikan wajah


Ritual Penjagaan Diri, BLACKPINK Jennie Amal 8 Tips Ini Setiap Hari

Tak dinafikan bila bergelar sebagai seorang selebriti K-Pop yang popular, waktu harian akan dipenuhi dengan pelbagai jadual aktiviti yang padat. Tak terlepas daripada kerjanya sebagai penyanyi dan model, BLACKPINK Jennie dedah dia ‘wajib’ lakukan rutin penjagaan diri setiap hari.
Disebabkan Jennie pernah mengalami kecederaan ligamen sehingga terpaksa memakai cast di kaki, dia mula mengambil serius akan penjagaan diri.
Menerusi Youtube ‘Jennierubyjane Official‘, Jennie memuat naik video ritual penjagaan dirinya. Bukan itu sahaja, dalam video tersebut dia berkongsi tips yang dia lakukan setiap hari untuk pastikan dia sentiasa cergas dan sihat.
#1 ‘Speed Comes First’

Foto – Jennierubyjane Official (YouTube)

Kata Jennie pada hari kerjanya, dia akan cuba tanggalkan solekan dengan cepat sebelum pulang ke rumah. Di rumah pula, dia akan mandi, keringkan rambut dan pakai pakaian dengan cepat untuk tidur awal.
#2 Sentiasa Lakukan Regangan

Foto – Jennierubyjane Official (YouTube)

Disebabkan mudah cedera dan cepat letih, Jennie sentiasa melakukan regangan dengan foam roller yang menjadi item wajib untuknya setiap hari. Malah dia juga akan bawa foam roller tersebut bersama dengannya jika ada kerja di luar negara.
#3 Penting Untuk Jaga Kulit Kepala
Dedah Jennie, sejak kecil lagi ibunya sudah mengajarnya untuk menjaga kulit kepala. Untuk menjaganya setiap hari, Jennie akan urut kulit kepalanya dengan pengurut kepala.

Foto – Jennierubyjane Official (YouTube)

Kalau nak hilangkan stress, Jennie syorkan untuk letak aromaterapi di kulit kepala dan urut guna pengurut kepala.
#4 Hilangkan Kekejangan Dengan Penggelek Urut
Rasanya ramai yang sedia maklum penyanyi ini mudah mendapat kekejangan ketika melakukan latihan atau persembahan.

Foto – Jennierubyjane Official (YouTube)

Jadi untuk hilangkan kekejangannya, dia akan gunakan penggelek urut. Kebiasaannya dia akan urut pada bahagian betisnya.
BACA:  Suka Terperap Dalam Rumah? 5 Produk Kelengkapan ‘High-Tech’ Janji Mudahkan Hidup!#5 Bibir Sihat & Mungil Dengan Skrub Bibir
Apabila kerap menggunakan dan menukar gincu ketika bekerja, Jennie terpaksa membersihkan bibirnya menggunakan tisu basah yang membuatkan bibirnya jadi kering dan mengelupas.

Foto – Jennierubyjane Official (YouTube)

Sebaik sahaja pulang daripada kerja, Jennie akan skrub bibirnyauntuk pastikan bibirnya sentiasa sihat dan tidak mengelupas.
#6 Penjagaan Badan Penting
Bagi melembapkan dan melembutkan kulit badan, Jennie akan menggunakan bath bomb yang beraroma vanila. Katanya bau bath bomb tersebut dapat berikan dia ketenangan semasa mandi.

Foto – Jennierubyjane Official (YouTube)

Bukan itu sahaja, dia juga akan pastikan untuk skrub badan dan guna losyen tangan atau badan untuk lebih kelembapan. Dia juga mempunyai losyen tangan dalam bentuk keychain pada begnya.
#7 Tenangkan Diri Dengan Bauan Seperti Di Rumah
Memandangkan Jennie tinggal bersama anjingnya iaitu Kuma, dia tidak dapat membakar colok. Jadi apabila dia berada di luar rumah atau bekerja di luar negara, dia akan bawa colok tersebut. Katanya bau itu dapat tenangkan fikirannya dan buatkan dia rasa seperti berada di rumah.

Foto – Jennierubyjane Official (YouTube)

Sensitif dengan bauan, penyanyi ini sangat sukakan bau buah-buahan (lemon dan citrus), jasmine, baby powder dan bau alam semula jadi (kayu dan earthy).
#8 Kurangkan Screen-Time Sebelum Tidur
Sama seperti orang lain, Jennie akan pastikan dia kurangkan screen-time sebelum tidur. Untuk alihkan perhatiannya, Jennie akan mendengar muzik atau membaca buku sehingga tertidur.

https://www.youtube.com/watch?v=UcXOaUThF2w&ab_channel=JennierubyjaneOfficialVideo can’t be loaded because JavaScript is disabled: Jennie's Selfcare Routines (https://www.youtube.com/watch?v=UcXOaUThF2w&ab_channel=JennierubyjaneOfficial)

Psst… Untuk siapa yang sentiasa sibuk dengan kerjanya, bolehlah cuba ikuti ritual penjagaan diri Jennie di atas.
Tags: blackpink jenniejennie kimrutin penjagaan diri blackpink jennie


Kenali 6 MUA Malaysia Yang Miliki Jenama Mekap Berkualiti Sendiri

Dunia kecantikan kini semakin pesat dengan aliran keluaran produk dan jenama bermacam jenis. Wah, dah umpama berita ekonomi pula ya!
Kalau dahulu jenama produk kecantikan biasanya diungguli oleh multi-dollar company contohnya L’Oreal atau Estee Lauder. Kini sumber pembuatan kosmetik lebih mudah didapati dan dihasilkan, maka lahir produk-produk tempatan yang berkualiti. Malah, usahawan muda berbakat dari seni kecantikan turut ramai seiring menghasilkan saingan yang sihat.
Tips penulis jika anda ingin membeli produk mekap tempatan, pilihlah siapa yang menciptanya. Sebagai contoh, di Malaysia sekarang ramai mekap artis berpengalaman mengeluarkan produk sendiri. Bagi penulis mereka sangat arif dalam bidang kecantikan, produk dan faham keperluan pengguna tempatan.
Penulis hidangkan enam MUA Malaysia yang berjaya mengubah corak industri kecantikan tempatan dengan mengeluarkan produk-produk mekap mereka yang berkualiti.
#1 Alha Alfa
Dari rangkaian bedak asas, loose powder, pembayang mata, highlighter, gincu dan semua produk lengkap untuk mekap telah dikeluarkan oleh Dato’ Alha Alfa. Hebat!
Jenama: Alha Alfa Cosmetics

View this post on Instagram

A post shared by Alhaalfacosmetics_HQ (@alhaalfacosmetics_hq)

#2 Ferra Rossa
Siapa yang suka kumpul pan pembayang mata boleh cuba dari jenama ini. Eyeshadow Ferra Rossa sangat pekat dan mudah blend. Warna-warna juga sangat sesuai dengan tona kulit orang Asia.
Jenama: Ferra Rossa Beauty

View this post on Instagram

A post shared by Ferrarossa Beauty HQ (@ferrarossabeauty)

#3 Nad Ismail
Jika anda sukakan mekap yang simple is more, rangkaian BB Cushion, lip matte dan maskara dari Nvdsim wajib ada dalam beg mekap. Nad Ismail terkenal dengan bentuk mekap yang ringkas dan glowing. Siapa yang suka gaya mekap Neelofa, Nad Ismail yang juru mekapnya!
Jenama: NVDISM

View this post on Instagram

A post shared by N V D I S M S (@nvdismsbeauty)

#4 Nuex Rosli
Rata-rata pengguna NRC Cosmetics dari Nuex Rosli sangat sukakan bedak asas mereka. Katanya umpama dapat sentuhan Nuex Rosli sendiri, amboi! Bukan sahaja produk mekap, NRC juga mengeluarkan skincare iaitu pelembab yang boleh dipakai bersama mekap.
Jenama: NRC Cosmetics

View this post on Instagram

A post shared by Nuex Rosli (@nuex_rosli)

#5 Syed Faizal Syed Noh
Packaging produk dari Syed Faizal sangat cantik dan artistik bagi penulis! Jika dahulu hanya ada palet pemerah pipi, kini dia meluaskan lagi dengan pembayang mata dan lip matte. Tahniah…
Jenama: Syed Faizal Beauty

View this post on Instagram

A post shared by #SYEDFAIZALBEAUTY (@syedfaizalbeauty)

#6 Syedewa
Lagi jurumekap Neelofa yang berjaya mengeluarkan jenama sendiri. Agak lain daripada yang lain, produk pertama Syedewa ialah eyebrow gel untuk kemasan rapi kening. Kemudia diikuti dengan pilihan lip matte dan pembersih berus mekap. Apa lagi ya selepas ini?
Jenama: Syedewa Cosmetics
https://www.instagram.com/p/BtZheKPnEBG/
Dalam enam diatas dah ada yang anda miliki produknya?
BACA:  Dapatkan Look 'Clean' Blackpink Jisoo Dengan Dior Forever Foundation Serba Baharu
Tags: jenama mekap malaysiajenama mekap tempatanmekap malaysia bagusmua malaysiamua neelofaproduk kecantikan malaysiaproduk mua malaysiasiapa alha alfasiapa mua hebat malaysia


Rupanya Ini Rahsia ‘Makeup Waterproof’ Atlet Renang Berirama, Sampai Pakai Gelatin?

Renang berirama adalah salah satu acara sukan yang paling digemari oleh peminat sukan wanita. Renang berirama adalah gabungan balet, renang, dan akrobatik. Sukan ini memerlukan kekuatan otot kerana banyak pergerakan dilakukan di dalam air.
Walaupun muncul di dalam air, perenang cantik itu juga menggunakan alat solek untuk menata rias wajah mereka. Banyaknya pergerakan yang dilakukan di dalam air membuatkan atlet dikehendaki menggunakan alat solek kalis air supaya tahan lebih lama.

Foto: Swimming.org

Menurut Addy Colona, seorang perenang jelita yang juga jurulatih pasukan Freedom Valley Synchro, mendedahkan bahawa solekan digunakan untuk menekankan ekspresi wajah atlet ketika beraksi. Beliau juga menambah bahawa atlet dilarang menggunakan perhiasan hingga makeup yang berlebihan.
“Reka bentuk kostum dan solekan yang cantik menambah rasa keseluruhan aksi ketika bertanding tetapi itu bukan perkara penting. Kami juga tidak dibenarkan menggunakan barang kemas, prop atau solekan berlebihan yang akan mengalih perhatian,” kata Colona dipetik Allure.
“Kami biasanya memakai warna terang dan berani supaya penonton dan hakim dapat melihat ekspresi wajah kami dari jauh,” tambahnya.
Colona juga memberikan petua terbaik untuk mengekalkan penampilan yang kemas walaupun muncul di dalam air.
Apabila membuat persembahan menggunakan alat solek di dalam air, perkara pertama yang terlintas di fikiran ialah ketahanan maskara. Colona berkata bahawa Aqua Smoky Mascara dari Make Up For Ever adalah salah satu maskara kalis air terbaik.

Foto: Sephora

Bukan itu sahaja, Colona juga menambah bahawa untuk pemula adalah disyorkan untuk menggunakan Great Lash Waterproof Mascara dari Maybelline. Maskara bukan satu-satunya solekan kalis air yang diperlukan, satu lagi produk solek yang Colona dan pasukannya gunakan ialah Benefit Benetint Cheek & Lip Stain.

Foto – Sephora

BACA:  Kenapa meeth Lifty Wash Pembersih Wajah Pilihan DIVA?
Menurut Colona, warna bibir biasanya berfungsi dengan baik di dalam air, terutamanya dengan perenang yang mungkin tidak biasa memakai banyak solek.
Untuk primer yang digunakan, Colona dan pasukannya memilih Smashbox Photo Finish Primer dan Benefit Stay Don’t Stray 360 Degree Eyeshadow Primer. Kedua-duanya adalah primer yang tahan air dengan baik.

Foto: Sephora

Selain solek, penampilan gaya rambut perenang yang cantik juga dipertimbangkan. Melakukan pergerakan lasak di dalam air sudah tentu memerlukan cara khas untuk memastikan rambut mereka sentiasa kemas walaupun di dalam air.
Nampaknya, petua istimewa untuk perenang cantik ini menggunakan gelatin di rambut mereka. Katie Wolf, salah seorang bekas perenang cantik mendedahkan bahawa gelatin digunakan untuk memastikan rambut sentiasa kemas.
“Setelah rambut disanggul, gelatin biasa dan tidak berperisa dicampur dengan air panas dan kemudian diwarnakan pada rambut untuk memastikan ia kekal kemas,” kata Katie Wolf.
Walaupun gelatin adalah salah satu cara mereka untuk memastikan rambut sentiasa kemas, Katie turut menekankan bahawa penggunaan gelatin dalam rambut boleh menyebabkan rambut kering dan mudah patah.
Tags: atlet renang beriramagelatinmekapsephora


Fesyen Taylor Swift Sarat Dengan Bunga Di Grammy 2021 Curi Perhatian

Anugerah Grammy 2012 baru saja melabuhkan tirai dengan dominasi wanita untuk tiga kategori teratas, menyaksikan Taylor Swift ‘Folklore’ memenangi album terbaik, Billie Eilish ‘Everything I Wanted’ menerima rekod terbaik dan HER ‘I Can’t Breathe’ untuk lagu terbaik.
Okay, seperti biasa kalau dah namanya pun anugerah pasti fesyen karpet merah yang menjadi tumpuan lensa kamera dan netizen di rumah.
Kali ini, dalam banyak-banyak fesyen Taylor Swift yang sarat dengan bunga cukup menarik dan manis sekali.
Taylor Swift Tampil OOTD Bunga Dari Oscar de la Renta
Ya, Taylor Swift is in full bloom! Penampilannya untuk karpet merah tidak mengecewakan.

Foto – Getty

Wanita 31 tahun ini mempesona dengan dress mini berwarna-warni dihiasi tampalan bunga di luar dari pereka fesyen Oscar de la Renta, sekaligus membawa maksud musim bunga yang bakal tiba.

Foto – Getty

Dia melengkapkan penampilannya dengan sepatu bertali merah jambu Christian Louboutin, serta tidak lengkap tanpa perhiasan Cathy Waterman.
Pelitup Muka Berbunga Sepadan Dengan Dress
Memandangkan kita masih lagi dalam kekangan pandemik coronavirus, jadi memakai pelitup muka sudah menjadi satu kewajiban.

Foto – Getty

Anugerah Grammy tidak terkecuali mengenakan SOP ketat di mana majlis diadakan secara tertutup dan terhad.
Untuk Taylor Swift, dia mengenakan pelitup muka yang sepadan dengan dress, tampalan bunga yang epik. Rambut pula serba ringkas dengan updo tocang dan solekan romantis natural pinkish.

Foto – Getty

Keseluruhannya OOTD Taylor nampak ceria, manis, feminin, dan romantik. Cantik sempurna sekali!
BACA:  Eksklusif: The Love Diamond, Barang Kemas Kontemporari Yang Versatil
Tags: fesyen taylor swift grammy 2021gambar taylor swift 2021grammy 2021taylor swift grammy 2021


(Gambar) Stail Rambut Ikat ‘Tocang’ Depan Trend Baru Sekarang

Apa trend terbaru sekarang tahun 2021?
Melihat perkembangan di TikTok, nampaknya stail rambut tocang depan yang dipanggil ‘face-framing baby braids’ menjadi pilihan banyak orang, serta beberapa selebriti turut mengenakan trend ini.
Rambut tocang buat penampilan kamu lebih chic dan seksi sangat. Jom lihat selebriti yang sakan mengikut trend tocang depan.
Hailey Bieber

View this post on Instagram

A post shared by Hailey Rhode Baldwin Bieber (@haileybieber)

Madison Beer

View this post on Instagram

A post shared by Madison Beer (@madisonbeer)

Bella Hadid

View this post on Instagram

A post shared by Bella 🦋 (@bellahadid)

Kylie Jenner
https://www.instagram.com/p/CPETkwQn1Oa/
Dua Lipa

View this post on Instagram

A post shared by DUA LIPA (@dualipa)

Apa kata cubalah trend rambut musim panas yang tengah hit di negara mat saleh sana.
Selamat beramal!
BACA:  Fesyen Kareena Kapoor Beri 5 Inspirasi Untuk Tampil Ala-Ala 'Lady Boss'
Tags: braidjalinrambutstail 2021tocangtrend rambut 2021


Hilangkan Whitehead Dan Blackhead Dengan 3 Bahan Sahaja!

Pernah atau tidak apabila sentuh muka, lepas tu kata kepada diri sendiri “Macam kertas pasir je muka ni.”? Blackhead dan whitehead yang melekat di muka anda itu mungkin salah satu penyebabnya.
Jangan biarkan ia menjadi penghalang kepada anda untuk tampil konfiden, kerana setiap masalah ada jalan penyelesaiannya! Dan kali ini hanya tiga bahan sahaja yang akan menghilangkan whitehead dan blackhead anda itu.
Elakkan pembaziran dan berjimat dengan hanya menggunakan tiga bahan iaitu lemon, air dan garam. Mudahnya!

http://media.mnn.com/

1 sudu besar garam laut
1/2 sudu kecil jus lemon
1 sudu kecil air

Campurkan kesemua bahan ini dan gaulkan ia sehingga sebati di dalam mangkuk. Selepas itu ambil sedikit dan letakkan ia di muka anda. Buat putaran di muka selama 2 hingga 4 minit sahaja, selepas itu basuh dan bersihkan dengan pencuci muka harian anda.

Tip tambahan: Jangan lakukan lebih daripada dua kali dalam seminggu!

SUMBER
BACA:  Postur Badan Macam Supermodel Dengan 7 Tips Menarik Ini!
Tags: airBlackheadgaramlemonPoritipsWhitehead


Gaya OOTD Gadis Indonesia Ini Dah Level Supermodel!

Nak bergaya tidak semestinya perlu menjadi supermodel terlebih dahulu. Kalau gadis biasa pun, tiada masalah untuk kamu bergaya dan berfesyen. Yang penting confident!
Seperti gadis yang berasal dari Indonesia ini, Wanista sangat suka melihat gaya-gaya OOTD miliknya yang up-to-date tetapi masih menutup aurat.
Sesuai untuk jadi ikutan para hijabis, lihat beberapa gaya yang menarik dan cantik ini!
Berasal Dari Indonesia, Siapa Sebenarnya Gadis Ini?
Merupakan seorang blogger, influencer dan YouTuber yang terkenal, Richa Etika Ulhaq merupakan seorang gadis yang berasal dari Surabaya, Indonesia.
Memiliki pengikut seramai 316k di Instagram dan 19.2k di YouTube, tidak hairanlah kenapa jumlah pengikutnya boleh meningkat tinggi.
Gaya dan taste dalam fesyen membuatkan gadis petite ini berjaya meraih perhatian orang ramai terutamanya dalam kalangan hijabis yang mahu tampil bergaya.
Yang menarik perhatian Wanista, setiap gaya dan fesyen yang dikongsikan hampir 100% gayanya menutup aurat dengan sempurna.
Berani Untuk Mix And Match

Foto – @richaeu (Instagram)

Foto – @richaeu (Instagram)

Foto – @richaeu (Instagram)

Warna Pastel Beri Sisi Yang Manis

Foto – @richaeu (Instagram)

Foto – @richaeu (Instagram)

Foto – @richaeu (Instagram)

Aksesori Tambahan, Topi Wajib Ada

Foto – @richaeu (Instagram)

Foto – @richaeu (Instagram)

Foto – @richaeu (Instagram)

Terserlah Perwatakan Gadis Manis Dan Ayu

Foto – @richaeu (Instagram)

Foto – @richaeu (Instagram)

Foto – @richaeu (Instagram)

Head-To-Toe, Nampak Cantik Pakai Satu Set

Foto – @richaeu (Instagram)

Foto – @richaeu (Instagram)

Foto – @richaeu (Instagram)

Nampak Matang Bila Pakai Dress

Foto – @richaeu (Instagram)

Foto – @richaeu (Instagram)

Foto – @richaeu (Instagram)

Sumpah kalau kamu tengok Instagram milik gadis ini, boleh dikatakan kesemua pakaiannya cantik-cantik belaka. Dan memang salute lah sebab tiada satu posting pun yang menampakkan aurat.
BACA:  "Rekaan Yang Membosankan?" - CELINE Debut Beg Tangan Baru Musim LuruhJadi hijabis, gaya OOTD yang mana menjadi pilihan kamu?

Tags: fesyen hijabisfesyen ootdfesyen ootd hijabisgaya fesyen hijabisgaya ootdgaya ootd hijabisootdootd hijabis


Istimewa Untuk Lelaki! Laneige New Homme Oil Control Line

Salah satu kebimbangan terbesar kulit manusia adalah kulit berminyak dan sebum yang berlebihan. Lelaki yang berhadapan dengan isu-isu ini juga mengalami dehidrasi kulit dalaman kerana mereka cenderung untuk menahan diri daripada melembapkan kulit mereka disebabkan oleh pengeluaran minyak berlebihan.
Menyedari ini, Laneige memperkenalkan rangkaian baharu Homme Oil Control Line untuk menangani kulit berminyak dan pengeluaran sebum berlebihan manakala melembapkan kulit hanya dengan dua langkah sahaja. Produk baharu ini menggantikan rangkaian Homme Pore Care yang sedia ada. Homme Oil Control Line mengandungi Oil Control Water disesuaikan untuk kulit lelaki. Garis baru terdiri daripada Homme Oil Control Cleanser dan  Homme Oil Control Water Lotion.

Homme Oil Control Cleanser, 150ml (RM70)
Pembersih wajah mengandungi selulosa manik hijau yang berbentuk skrub bekerja untuk membuang sel-sel kulit mati tanpa menyebabkan kerengsaan.
Formula ini juga mengandungi Vitamin E untuk memberikan nutrisi pada kulit. Di samping itu, pembersih ini dirumuskan dengan Minyak Jojoba yang serupa dengan struktur sebum manusia. Ini berfungsi dalam membentuk lapisan nipis lembap pada kulit tanpa membuat kulit berminyak. Kehadiran Minyak Jojoba juga menghalang pembentukan jerawat dengan mengawal sebum dan menyeimbangkan tahap PH kulit.
Homme Oil Control Cleanser juga mengandungi Menthol yang bukan sahaja menjaga sebum dan pengeluaran minyak tetapi juga memberikan kulit tenaga segar.

Homme Oil Control Water Lotion, 150ml (RM115)
Double-layered water lotion meninggalkan kulit berasa segar dan terhidrat tanpa meninggalkan rasa berminyak. Ianya menambahkan kelembapan tambahan pada kulti dan mengimbangkan catuan minyak dan air tanpa berat gel atau pelembap krim.
Homme Oil Control Water Lotion telah dirumuskan dengan nisbah water: lotion = 11:1. Ini berkesan untuk mengimbangkan kesimbangan minyak kelembapan kulit untuk lelaki. Lapisan lotion yang bertujuan untuk melembapkan kulit berminyak-kombinasi yang sering mempunyai kelembapan kurang daripada minyak. Lapisan air sebaliknya bekerja untuk mengawal minyak.
BACA:  "The Hand Of God?"- Wajah Cantik Berseri Dengan Sentuhan 7 Jurusolek Popular Ini Di MalaysiaKehadiran Hydro Ion Mineral Water berfungsi untuk menambah kelembapan manakala kedua-dua Marine Polymer dan Pine Extracts menyerap dan mengeluarkan sebum berlebihan untuk membuat kulit berasa lembut dan segar.
Lapisan lotion mengandungi bahan semula jadi kelapa, yang diberi kuasa oleh ECO CERT. Ini meningkatkan kulit yang rosak akibat sinaran UV sambil memberi kesan penghidratan lembut. Kadar penyerapan yang tinggi juga memastikan kulit dibiarkan halus dan tidak melekit.
Homme Oil Control Cleanser dan Homme Oil Control Water Lotion boleh didapati di semua butik kecantikan dan kaunter Laneige bermula Ogos 2015.

Tags: LANEIGElaneige hommelaniege new homme oil control lineproduk laneigeproduk laneige untuk lelaki


Berani Betul Selebriti Ini Bergaya Seksi Dengan Trend “Exposed Bras” Yang Popular!

Untuk tahun 2023, exposed bras adalah salah satu trend yang ramai orang ikuti terutamanya golongan selebriti. Tak kiralah sama ada berjalan di karpet merah; berjumpa dengan rakan atau bersantai, trend ini telah membuatkan si pemakai nampak lebih chic; seksi dan elegan!
Dalam entri kali ini, Miss Murai nak kongsikan dengan kamu beberapa selebriti yang berani gayakan trend ‘exposed bras’ ini di khalayak ramai.
Bermula daripada…
Seperti dewi Greek, Rosie Huntington-Whiteley posing di karpet merah Festival Film Cannes 2023 dalam balutan gaun Fendi yang mempunyai perincian yang runched dan diikat di pinggang dengan cangkuk metallic. Look Rosie ini turut dipadankan dengan sparkly bra yang memukau.

Foto – Pinterest

Zoë Kravitz mencuri perhatian dengan memperlihatkan sebagian bra miliknya yang sparkly ketika menghadiri pembukaan semula butik Tiffany & Co. di New York.

Foto – Pinterest

Semasa tayangan perdana filemnya di UK “What’s Love got to do with it?”, Lily James menggayakan gaun hijau neon tipis Miu Miu yang mendedahkan bra putihnya yang bertali.

Foto – Pinterest

Manakala Charlie Theron pula; mempamerkan bralette hitamnya yang sepadan dengan ensembel hitam Dior Haute Couture di tayangan perdana “Fast X” di Rom.

Foto – Pinterest

Manis dalam gaun custom-made Prada, Scarlett Johnson memadankan gaunnya itu dengan bra putihnya ketika di Festival Filem Cannes 2023.

Foto – Pinterest

Memilih Miu Miu, Sydney Sweeney tampil dengan silky powder-blue dress yang klasik yang menampakkan bra dalam rona yang sedikit gelap. Dia memadankan ensembel tersebut dengan kasut platform putih dan gaya rambut loose half-up.

Foto – Pinterest

Trend ini buatkan mereka nampak sangat seksi, menggoda dan ‘hot’ kan?
BACA:  Isteri Kena Pakai Baju Dalam Macam Ini, Baru Suami Makin Happy
Tags: diorexposed braFendiMiu MiuPradatrend exposed bras


Melodi “Tentang Kita” Diana Danielle

Aktres jelita 26 tahun yang berdarah kacukan ini baru sahaja melancarkan single terbaharunya berjudul Tentang Kita.
Tonton Video Muzik Tentang Kita oleh Diana Danielle

https://www.youtube.com/watch?v=3FTS5IdOmugVideo can’t be loaded because JavaScript is disabled: Diana Danielle – Tentang Kita (Official Music Video) (https://www.youtube.com/watch?v=3FTS5IdOmug)

Meskipun telah beranak-pinak, Diana Danielle masih lagi bercita-cita untuk mengembangkan karier dan minatnya dalam muzik. Beliau sendiri mengaku bahawa menjadi seorang penyanyi adalah impiannya sedari kecil.
Tentang Kita yang berentak reggae adalah hasil ciptaan Dj Fuzz manakala liriknya pula ditulis oleh Alabbas dan Muariffahini ini sudah pasti boleh diterima oleh semua peringkat masyarakat kerana inti lagunya yang mudah difahami serta mempunyai melodi ceria.

Umumnya, lagu ini menceritakan tentang seorang gadis merindui kekasih hati yang jauh. Konsep video muziknya pula diinspirasi dari gaya hidup bohemian yang dapat dilihat menerusi cara pemakaian Diana Danielle sewaktu penggambaran.

Buat anda yang meminati lagu Tentang Kita, boleh mula muat turun dari iTunes, Apple Music, Spotify, JOOX, Yonder dan KKBox.
Jom Cari Tahu ‘Tentang Diana Danielle’ Sikit?!
#1 Bagaimana D kekalkan bentuk badan?
Saya bersyukur kerana memiliki genetik daripada ibu yang kurus. Namun, tubuh badan masih harus dijaga. Amalkan pemakanan yang seimbang dan bersenam. Selepas bersalin pun memang elak makan nasi.
#2 D berdiet tak?
Saya mengawal pemakanan bukan kerana mahu menurunkan berat badan tetapi lebih kepada menjaga kesihatan. Saya juga memilih makanan yang akan memberi saya lebih tenaga dan menstabilkan mood saya.
#3 Makanan yang D selesa ambil setiap hari?
Kalau boleh setiap pagi saya selesa untuk makan sajian saraoan ala barat seperti sosej atau roti bakar. Untuk tengahari, saya pilih untuk makan menu yang berat seperti Nasi Ayam manakala malam, saya akan makan campuran bijirin couscous yang siap dimasak seperti nasi beersama Salmon. Yup! Saya akan pilihan jenis makanan yang sihat-sihat :)
BACA:  Ramai Yang Buat 6 Kesalahan Ini Bila Guna Conditioner#4 Boleh kongsi rutin solekan harian D?
Saya tidak bersolek pada hari-hari biasa. Namun jika perlu bersolek, saya juga akan lakukan tidak lebih daripada 15 minit dan akan fokuskan pada bahagian mata.
Bedak asas pilihan sudah tentu daripada Luxuria Cosmetics Anti Aging Foundation kerana teksturnya sangat ringan dan membuat wajah tampak lebih glowy. Kemudian saya oleskan pembayang mata berona bronze, calitkan celak mata, ketip bulu mata kemudian sapuan maskara menggunakan Luxuria Cosmetics  Volumizing Mascara.
Sumber: Melinda Looi
#5 Amalan petua cantik D?
Setiap pagi saya akan ambil vitamin Moringa serta meminum segelas air yang dicampur Habbatus Sauda. Selain itu saya juga gemar buat green juice yang dicampurdengan susu unta bagi mengekalkan kesihatan badan.
#6 Lima barang wajib perlu ada dalam beg tangan?
Sunblock, eyeliner, maskara, gincu dan semestinya minyak wangi!
#7 Perfume pilihan D?
Light Blue dari Dolce & Gabbana atau Bright Crystal dari Versace.
#8 Quote kegemaran?
Happy girls are the most beautiful girls. -Audrey Hepburn
Tags: diana daniellehiburanPelancaran Single Tentang Kita oleh Diana Danielleselebriti malaysiaTentang KitaTips Cantik Diana DanielleWarner Music Malaysia


Hada Labo Whitening Water Gel Beri Manfaat 3x Pencerahan & Kelembapan Mendalam

Seharian berada di pejabat apatah lagi di bawah air conditioner, menjadikan kulit wajah kita kering, jadi produk apa yang baik boleh kita praktikkan?
Terima Kasih kepada Hada labo!
Foto – Arkib Wanista
Hada Labo Whitening Water Gel terbaharu kini didatangi dengan manfaat 3X pencerahan dan kuasa penghidratan yang tinggi agar kulit kelihatan cerah, berseri dan lembap sepanjang hari.
Diperkaya dengan ramuan pencerahan intensif seperti Vitamin C, Vitamin B3 dan Carnosine, Hada Labo Whitening Water Gel menjanjikan anda kulit yang lebih bercahaya, cerah dan berseri melalui 3 tindakan pencerahan di bawah:

Anti-Kemerahan –  Hada Labo Whitening Water Gel dipertingkatkan dengan  Vitamin C untuk membantu mengimbangi tona kulit tidak sekata, agar kulit kelihatan lebih cerah & bercahaya.
Anti-Bintik Gelap – Vitamin B3 yang terkandung di dalam Hada Labo Whitening Water Gel membantu meningkatkan pencerahan dan pada masa yang sama menyerlahkan kecerahan kulit.
Anti-Kekusaman – Carnosine, ramuan anti-penuaan membantu membangkitkan kulit yang kelihatan kusam dan memperbaiki tona kulit kekuningan untuk penampilan kulit wajah yang lebih berseri.

Teksturnya sangat ringan dan langsung tidak melekit. Foto – Arkib Wanista
Hada Labo Whitening Water Gel juga dirumuskan dengan teknologi High Performance Penetrating and Deep Moisturizing (HPP&M), yang diperkaya dengan 4 jenis Asid Hyaluronic (HA) yang berlainan saiz agar ia dapat meresap ke dalam setiap lapisan kulit untuk mengunci kelembapan dan memberikan kelembapan yang berpanjangan. Di samping itu dengan kombinasi teknologi Aqua Oil Volume Matrix ia membentuk perisai perlindungan lembapan pada permukaan kulit untuk memastikan kulit kekal terhidrat pada setiap masa.
Hada Labo Whitening Water Gel didatangi dengan tekstur gel yang amat ringan seperti air untuk membolehkan kulit terasa segar sepanjang hari. Ia adalah pH seimbang, bebas daripada pewangi dan minyak mineral. Untuk kuasa pencerahan yang lebih berkesan, gunakannya bersaman Hada Labo Whitening Essence.
BACA:  Kalau Jerawat Masih Tak Hilang, Cuba Pakai Produk Baru Hada Labo IniBerharga RM69.90 untuk Hada Labo Whitening Water Gel dan RM74.00 untuk Hada Labo Whitening Essence kedua-dua produk ini boleh didapati di farmasi seluruh negara bermula September 2016.
Tags: hada laboHada Labo MalaysiaHada Labo Whitening Water GelInfo Hada Labo Whitening Water GelManfaat Produk Hada Laboproduk hada labo


Jimmy Choo S22: Khas Untuk Si Dia Yang Sukakan Gaya Daring & Glamor

Psst… Ada yang tertarik tak dengan kempen terbaru daripada Jimmy Choo?
Pereka fesyen terkenal ini melancarkan kempen Musim Panas 2022 yang menampilkan rekaan dan stail yang lebih daring serta glamor. Kalau kamu seorang yang suka berpesta dan bersantai di tempat mewah, koleksi ini patut jadi pilihan utama kamu!

Foto – Jimmy Choo

Foto – Jimmy Choo

Model Precious Lee dan Barbara Palvin bersama Madison Headrick serta Geron McKinley telah membintangi kempen Musim Panas 2022 Jimmy Choo.
Kempen yang diinspirasikan oleh ‘Dewi Moden’, Jimmy menampilkan koleksi terbaru untuk perempuan dan juga lelaki. Antara koleksinya adalah  sandal bertali, pumps hingga koleksi cermin mata.

Foto – Jimmy Choo

Foto – Jimmy Choo

Dalam gambar di atas, Barbara Palvin mempamerkan cermin mata hitam AURI dan optik JC329.
Jangan lupa untuk dapatkan Jangan lupa dapatkan keseluruhan koleksi kempen Musim Panas 2022 di butik dan secara dalam [talian].
BACA:  Trend 'Barbie' Bermula? Lihat Selebriti Mana Menawan Dalam Warna Merah Jambu
Tags: jimmy chookoleksi musim panas jimmy choo


Gambar : .womenshealthmag.com
Baking soda adalah bahan yang kerap digunakan dalam masakan terutamanya kek dan kuih muih dalam meringankan tekstur. Namun tahukah anda bahan masakan ini sebenarnya mempunyai banyak kegunaan dalam kecantikan ?
1. Deodorant
Campur baking soda dengan sedikit air , ia akan membentuk satu pes lembap. Sapukan di bahagian bawah lengan.
2. Mencegah Kelemumur
Campur sedikit baking soda dalam syampu dan gunakan seperti biasa. Kaedah ini jaga akan memberi volume pada rambut.
3.  Dry shampoo
Tak perlu membazir beli syampu kering, tabur sedikit baking soda pada akar rambut dan ratakan.
4. Jerawat
Campur baking soda dengan madu dan letakkan pada jerawat selama 15 minit, kemudian bilas.
5. Putihkan gigi
i) Campurkan 1 sudu makan baking soda dan 5 titik hydrogen peroxide hingga menjadi satu pes. Tambah beberapa titik air jika perlu. Sapukan solusi ini ke gigi anda dengan rata menggunakan berus gigi dan biarkan selama 5 minit
Gosok gigi seperti biasa dengan menggunakan ubat gigi.
ii)  Campur baking soda , strawberry, dan jus lemon . Gunakan pes untuk menggosok gigi.
6. Eksfloitasi kulit
Campur dengan sedikit air di tapak tangan anda dan gosok pada muka  untuk menanggalkan sel kulit mati. Boleh juga dicampur dengan pembersih muka anda.
7. Mengatasi nafas berbau
Masukkan 1 sudu kecil baking soda dalam setengah gelas air dan kumur.
8. Membersih alat kecantikan
Sikat anda boleh dikotori dengan minyak pada rambut. Cuci sikat dengan air suam bercampur dengan 3 sudu makan soda.
9. Manicure Pedicure
Campur dengan peroxide dan skrub pada kuku. Untuk kaki, campur 2-3 sudu makan dengan air untuk merendm kaki . Anda boleh tambah minyak pati (seperti minyak lavender) untuk haruman dan rendam selama 20 minit. Skrub kaki menggunakan pes pekat campuran baking soda dan air.
BACA:  Gym Lips? Trend Baru Bibir Plump Boleh Dicipta Dalam 2 Langkah Mudah!10 . Mencerahkan kulit
Campur dengan 1 sudu makan jus lemon dan beberapa titik minyak zaitun. Selepas membersihkan muka, sapu pes pada muka dan biar selama 10 minit. Bilas.
Sumber : 1, 2,3,4, 5

Tags: baking sodacegah kelumuurdry shampoo sendirimenicure pedicure di rumahMurah dan Serbaguna! 10 Kegunaan Baking Soda Untuk Kecantikanskrub badan semulajaditips cerahkan kulittips hilangkan jerawattips nafas berbautips putihkan gigi


Berkelah Di MoMo’s Kuala Lumpur, Ini Yang Best Menanti Kamu

Ajak keluarga dan sahabat handai ke MoMo’s Kuala Lumpur untuk berkelah, lagi meriah dan kamu tak perlu pening-pening nak buat persiapan. Hanya booking sahaja!
Mengambil alih tingkat satu hotel sosial pertama Kuala Lumpur, MoMo’s Kuala Lumpur, telah diubah menjadi ruang berkelah dengan bilik dihiasi tempat duduk lantai yang selesa dan khemah teepee untuk gambar yang sempurna, sangat ‘Instagrammable’.

Foto – MoMo’s Kuala Lumpur

Untuk tempoh tiga jam yang ditetapkan antara 12 tengahari hingga 6 petang setiap hari, PICNIC di MoMo’s sesuai untuk hari lahir, ulang tahun dan majlis istimewa lain dengan pakej menu tersedia.

Bundle “It’s a Date” untuk 2 pax bermula dari RM230 yang terdiri daripada 2 pilihan hidangan utama (burger/hot dog), 2 pilihan sisi (kentang goreng, ayam goreng, ayam popcorn berempah), 2 pilihan milkshake dan pilihan pencuci mulut.
Bundle “Fiesta” yang disediakan untuk 4 pax bermula dari RM320 dan terdiri daripada 4 pilihan hidangan utama, 4 sisi, 4 pilihan milkshake dan pilihan pencuci mulut.
Bundle “Count the Candles” yang merupakan tambahan RM120 terdiri daripada kek keju,, hiasan sepanduk segi tiga dan hiasan belon. Selain itu, tetamu boleh membeli bunga (tertakluk pada caj tambahan).

Foto – MoMo’s Kuala Lumpur

Foto – MoMo’s Kuala Lumpur

Pasangan, rakan dan keluarga kecil boleh menempah pengalaman menjamu selera di dalam bilik untuk percutian peribadi dan unik.
PICNIC di MoMo’s dilancarkan secara rasmi pada 1 Julai 2022 dengan bilik terhad yang tersedia, maksimum empat orang pada masa ini. Untuk info lanjut dan membuat tempahan, sila rujuk www.stayatmomos.com.
BACA:  Untuk Beginner, DIVA Sarankan Beli 8 Barang Keperluan Berkhemah Berikut
Tags: momo's kuala lumpurpicnic at momo's


Jom Imbas Kembali Perkahwinan Artis Malaysia Sepanjang 2017!

Saban tahun, bukan kita-kita ini saja yang berlumba-lumba mahu membina masjid, para selebriti pun tak mahu kalah tau!
Seperti biasa, jika darah anak seni mengalir dalam badan, sudah tentulah mereka ini akan dipandang tinggi jadi seboleh-bolehnya majlis atau resepsi perkahwinan itu akan diadakan secarameriah sekaligus menjadi tumpuan netizen.
Untuk itu, ayuh kita imbas kembali pasangan-pasangan selebriti yang kahwin pad atahun 2017.
#1 Ainan Tasneem & Mohamad Ariffudin
Penyanyi Ainan Tasneem memberitahu dia menerima lamaran daripada suaminya, Mohamad Ariffudin Mohammad Swaimi hanya selepas sebulan berkenalan. Mereka sah menjadi suami isteri pada 6 Januarii 2017.
Sumber: Twitter
#2 Mia Ahmad & Izham Tarmizi
Dengan sekali lafaz, pelakon Hati Perempuan, Mia Ahmad selamat bergelar isteri kepada penjaga gol JDT iaitu Mohd Izham Tarmizi Roslan pada Jumaat, 13 Januari lepas.
Sumber: Twitter
#3 Hazama & Genervie Kam
Setelah beberapa ketika menyulam cinta, penyanyi Hazama sah bergelar suami kepada pemuzik Genervie Kam dengan sekali lafaz pada jam 10.30am pada 15 Januari lepas.
Sumber: Utusan Online
#4 Syafiq Nazri & Nadia Azlan Shah
Pelakon yang juga hos sambilan MBuzz di TV3 itu bernikah dengan pilihan hatinya, Nadia Azlan Shah pada 19 Mac lalu. Untuk pengetahuan semua, Nadia adalah seorang model yang sering menjadi wajah untuk jenama-jenama fesyen muslimah tanah air.
Sumber: azhan.co
#5 Anis Al-Idrus & Aiman Rafzan
Pelakon dan penyanyi Anis Al-Idrus selamat bergelar isteri kepada Mohd Rafzan Nurhikmal Abdul Halim dengan dua kali lafaz pada 7 Julai lalu. Apa yang menarik, pada majlis resepsi mereka Anis telah menggayakan sepasang kasut Converse yang dihiasi sulaman manik dan renda, dipadankan bersama gaun pengantin miliknya.
Sumber: kaki5photo
#6 Hafiz Hamidun & Siti Arifah MohdAmin (Joy Revfa)
Bintang Gema Gegar Vaganza, Hafiz Hamidun selamat bergelar suami kepada ahli perniagaan kosmetik, Joy Revfa atau nama sebenarnya, Siti Arifah Mohd Amin pada 1 Mei lalu. Namun sayangnya, setelah pelbagai konflik yang dilalui akhirnya mereka membuat keputusan untuk bercerai dengan talak satu 25 Oktober baru-baru ini.
Sumber: Pinterest
#7 Melly Matius (Mel Sakura) & Safuan Hasnan (Wan 6ixth Sense)
Tanpa kecoh-kecoh, vokalis Sakura Band, Melly Matius mengumumkan bakal mendirikan rumah tangga dengan gitaris 6ixth Sense, Mohammad Safwan Hasnan pada tarikh 24 November baru-baru ini!
Dalam masa yang sama, Mel juga telah memeluk Islam.
Sumber: Instagram
#8 Kareef Daniel Abdullah (Mat Dan) &  Nadifa Adnan
Jejaka ‘Mat Saleh’ yang fasih bertutur loghat Terengganu, Kareef Daniel Abdullah atau lebih dikenali sebagai Mat Dan, melangsungkan perkahwinan dengan seorang gadis Terengganu, dekat Bukit Chendering sekitar 12 Mac lepas.
Sumber: Google Images
#9 Sharnaaz Ahamd & Noor Nabila
Penyatuan dua jiwa di majlis pernikahan berona pastel bersulam emas antara pelakon, Sharnaaz Ahmad bersama usahawanita bernama Noor Nabila, yang juga kakak kepada Neelofa, berlangsung penuh prestij di balairung seri Hotel Royale Chulan pada tanggal 31 Mac 2017, Jumaat malam.
Sumber: Stail.my
#10 Nedim Nazri & Nora Danish
Selepas lapan tahun bergelar ibu tunggal, aktres Nora Danish akhirnya menamatkan status tersebut dengan melangsungkan pernikahan bersama kekasih hatinya, Nedim Nazri sekitar 30 Mac lalu.
Sumber: Pinterest
#11 Engku Emran & Laudya Cynthia Bella
Diam-diam ubi berisi rupanya… Bekas suami Erra Fazira akhirnya memperisterikan bintang sinetron pujaan ramai, Laudya Cynthia Bella pada 8 September lalu setelah beberapa ketika berkenalan. Engku Emran juga pernah mengaturkan sebuah perjumpaan antara bekas isterinya Erra Fazira dengan Bella beberapa bulan sebelum perkahwinan supaya kedua wanita itu dapat berkenalan.
Sumber: wanita.me
#12 Jep Sepahtu & Sari Yanti
Akhirnya teka-teki mengenai hubungan sebenar di antara mereka sebelum ini terjawab sudah apabila pelawak Jep Sepahtu dan pelakon Sari Yanti secara mengejut melangsungkan pernikahan pada pagi 25 Februari 2017. Sebelum ini, Sari Yanti sudah pernah berkahwin dan telah pun mempunyai dua orang anak hasil perkahwinan pertamanya.
BACA:  [Gambar] Bunga Citra Lestari Tanpa Mekap Memukau Mata Netizen!Sumber: myartis.com
#13 Juliana Evans & Tengku Shariffuddin Shah
 Kini bergelar Che Puan Juliana Evans, isteri kepada Y.A.M Tengku Shariffuddin Shah Tengku Sulaiman Shah Al-Hajj. Aktres “KAMI The Movie” itu selamat diijab kabul dengan suaminya yang merupakan kerabat diraja Johor dan Selangor pada tanggal 30 April lepas.
Sumber: Pinterest
#14 Nina Nadira & Ahmad Farhan
Musim cinta akhirnya bersemi, mengikat dua hati antara bintang program realiti Akademi Fantasia (AF) 2014, Nina Nadira dengan arkitek kacak, Ahmad Farhan Rusman pada 29 Julai lalu. Khabarnya majlis bertandang akan diadakan di Alor Setar, Kedah pada 24 Disember ini.
Sumber: Pinterest
#15 Ummi Nazeera & Mohd. Izzar Anwari
Disatukan pada 23 Julai lalu, majlis resepsi mereka boleh dikatakan antara yang paling hebat jika hendak dibandingkan dengan bintang-bintang ternama lain.
Sumber: Pinterest
#16 Siti Saleha & Ahmad Lutfi Azhar
Pada 28 Julai yang lepas, Siti Saleha yang merupakan adik kepada vokalis kumpulan Bunkface iaitu Sam selamat diijab kabulkan dengan pilihan hatinya Ahmad Lutfi Azhar pada majlis pernikahan yang diadakan di TPC Bukit Kiara selepas lapan purnama mengikat tali pertunangan.
Sumber: Twitter
#17 Datuk Jalaluddin Hassan & Rapiah Abd Ghani
Aktor veteran, Datuk Jalaluddin Hassan sah bergelar suami kepada wanita pilihannya, Rapidah Abdul Ghani, dalam satu majlis ringkas 12 November lalu. Apa yang menarik, kerusi urut bernilai RM20,000 turut dijadikan sebagai hantaran unik buat pasangannya.
Sumber: nst.com.my
#18 Mawar Rashid & Raf Yaakob
Pada tanggal 9 November 2017, Mawar Rashid dan Raf iaitu adik kepada penyanyi popular Fazley Yaakob ini telah diijabkabulkan dalam sebuah majlis yang cukup indah bertempat di Hotel Royale Chulan, Kuala Lumpur.
Sumber: Pinterest
#19 Izara Aishah & Adib Khalid
Setelah mengikat tali pertunangan pada 7 Julai 2017, mereka akhirnya disatukan pada 17 November baru-baru ini.
Sumber: Pinterest
#20 Fattah Amin & Nur Fazura
Pertunangan mereka dirahsiakan lalu kemudian berangkat untuk menunaikan umrah bersama ahli keluarga masing-masing. Sebaik pulang ke tanah air, barulah pengakuan dibuat selepas beberapa spekulasi tersebar dan akhirnya bernikah pada tanggal 28 November lalu sekitar jam 9.50pm. Resepsi mereka masih ditunda.
Sumber: melvister.com
#21 Izreen Azminda & Muhammad Radzi Wahid (Uda)
Berkahwin tanpa pengetahuan media dan netizen, pelakon Izreen Azminda rupanya sudah disatukan dengan Uda pada 8 Ogos lalu namun berita penyatuannya dengan lelaki tersebut yang katanya merupakaan seorang pemuzik malah sudah mempunyai isteri dan anak baru sahaja didedahkan pada Sabtu lalu menerusi sebuah posting yang dimuat naik ke akaun Instagramnya.
Sumber: Instagram/Izreen Azminda
#22 Julia Ziegler & Johan
Julia Ziegler dan pasangannya Johan membuka tirai 2017 dengan pernikahan! Selamat diijab kabulkan pada 1 Januari 2017.
Sumber: Instagram/ Julia Ziegler
#23 Abam Bocey & Siti Nurhidayah Mohd Ali
Majlis akad nikah yang berlangsung di Masjid Sabak Bernam itu menyaksikan Abam menyerahkan sembilan dulang berbalas sebelas daripada pihak perempuan.
Sumber: Astro Gempak
Abam turut menyerahkan wang hantaran berjumlah RM13,888 selain seutas rantai leher dan mas kahwin bernilai RM3,000.
#24 Tauke Jambu & Nadia Mohd Affendi
Sumber: NST
Merupakan perkahwinan keempatnya, dengan sekali lafaz, pelawak Tauke Jambu sah bergelar suami kepada model sambilan Nadia Mohd Affendi, 28, pada pukul 12 tengah hari 9 Disember 2017 kelmarin dalam sebuah majlis pernikahan yang serba ringkas.
#25 Raizan Zainal Abidin (Neves) & Raizan Zainal Abidin
Bergelar suami pada umur 43 tahun, dengan sekali lafaz, vokalis kumpulan Pretty Ugly, Neves bergelar suami kepada wanita Noorliana Umar pada 17 Disember 2017.
Pada majlis itu, Neves menyerahkan seutas rantai emas sebagai mas kahwin manakala wang hantaran dirahsiakan jumlahnya.
 Sumber: Astro Gempak
Penyatuan pasangan itu turut dihadiri oleh 100 tetamu yang terdiri daripada kaum keluarga dan kenalan kedua-dua belah pihak.
Which one is your favorite couple for 2017?!
Semoga berbahagia semuanya…❤
Tags: Artis Yang Kahwin Tahun 2017Bintang Popular Malaysia KahwinMajlis Resepsi Artis MalaysiaPasangan Selebriti Popular Di MalaysiaPerkahwinan Artis MalaysiaPerkahwinan Selebriti